hotchpotch/miracl-hf-unified huggingface dataset:
ตะวันยอแสง
ตะวันยอแสง เป็นเรื่องราวของหญิงสาวที่ชีวิตหักเหตั้งแต่แบเบาะ จากทายาทตระกูลผู้ดีไปเป็นลูกของชาวบ้านที่มีฐานะยากจน หนำซ้ำต้องผจญชะตากรรมกับพ่อเลี้ยงที่คอยคิดร้ายอยู่ตลอดเวลา มีเพียงแม่ที่แม้จะไม่ใช่แม่แท้ๆ แต่ก็เลี้ยงดูรักเหมือนลูกแท้ๆ สุดท้ายโชคชะตาก็นำพาให้เธอกลับเข้าสู่อ้อมอกของครอบครัว แม้จะในฐานะของคนนอกก็ตาม กว่าความจริงจะปรากฏว่าเธอคือทายาทตัวจริงของครอบครัว ก็ทำให้เธอต้องฟันฝ่ากับเรื่องเลวร้ายมากมาย แต่บนความเลวร้ายนั้นก็มีความเมตตาของชายหนุ่มที่คอยดูแลและปกป้องเธออยู่ตลอด จากความเอ็นดูก็กลายเป็นความรักในที่สุด
สร้างเป็นภาพยนตร์ครั้งแรกในปี พ.ศ. 2505 นำแสดงโดย ชนะ ศรีอุบล, รัชนี จันทรังษี, สุพรรณ บูรณะพิมพ์, ประภาพรรณ นาคทอง สร้างโดย เทพกรภาพยนตร์ ฉายครั้งแรกเมื่อ 27 ตุลาคม 2505 ที่ศาลาเฉลิมกรุง
สร้างเป็นละครโทรทัศน์มาแล้ว 3 ครั้ง ในปี พ.ศ. 2521 และในปี พ.ศ. 2540 ออกอากาศทาง สถานีวิทยุโทรทัศน์ไทยทีวีสีช่อง 3 และกำกับโดย สุประวัติ ปัทมสูต ครั้งแรกสร้างโดย สุทธิจิตร วีรเดชกำแหง นำแสดงโดย ดวงใจ หทัยกาญจน์, สมภพ เบญจาธิกุล, รัชนี จันทรังษี, อดุลย์ ดุลยรัตน์
ครั้งที่ 2 สร้างโดย ทีวีซีน บทโทรทัศน์โดย เอกลิขิต กำกับโดย สุประวัติ ปัทมสูต เป็นครั้งที่ 2 นำแสดงโดย ซอนย่า คูลิ่ง รับบท ตะวัน (ยอแสง) และ ศรัณยู วงษ์กระจ่าง รับบท ศักดิ์ระพี ร่วมด้วย มยุรา เศวตศิลา, ปวีณา ชารีฟสกุล, จารุณี สุขสวัสดิ์, อภิชาติ พัววิมล, ศรัณย์ สาครสิน และ ขวัญฤดี กลมกล่อม ออกอากาศวันศุกร์, วันเสาร์, วันอาทิตย์ ตั้งแต่ 19 ธันวาคม พ.ศ. 2540 ถึง 31 มกราคม พ.ศ. 2541
ครั้งที่ 3 ในปี พ.ศ. 2553 ออกอากาศทาง สถานีโทรทัศน์สีกองทัพบกช่อง 7 สร้างโดยบริษัท ดีด้า วิดีโอ โปรดักชั่น จำกัด บทโทรทัศน์โดย คฑาหัสต์ บุษปะเกศ / สิริรัตน์ จีรนุช ควบคุมบทโทรทัศน์ นันทวรรณ รุ่งวงศ์พาณิชย์ / คฑาหัสต์ บุษปะเกศ กับการแสดงโดย จรูญ ธรรมศิลป์ เป็นการพบกันอีกครั้งของ วีรภาพ สุภาพไพบูลย์ และ เขมนิจ จามิกรณ์ และเรื่องนี้แพนเค้กพิสูจน์ฝีมือมาก โดยเล่นเป็น 2 บทบาทคือ บทแม่ และบทลูก และยังปลอมเป็นผู้ชายด้วย เป็นละครที่มีเรตติ้งสูงมาก ของดีด้า “ชาติกำเนิดที่แท้จริง ทำให้ชีวิตเธอตกอยู่ในอันตราย สายใยแห่งความผูกพัน คือเกาะป้องกัน จากความโลภและริษยา" มีเพลงประกอบละครชื่อ ตะวันยอแสง ร้องโดย ฉัตรสิริยากร วนาพรรณกาญจน์ และ เขมนิจ จามิกรณ์ ออกอากาศทุกวันจันทร์-อังคาร เวลา 20:30-22.30 นาฬิกา ตั้งแต่ 15 กุมภาพันธ์ 2553 - 20 เมษายน 2553
ละครเรื่องนี้ผ่านการพิจารณาของบอร์ดคณะกรรมการพิจารณาและการบริหารช่อง 7 อนุมัติ
ครั้งที่ 4 ในปี พ.ศ. 2560 ออกอากาศทาง สถานีวิทยุโทรทัศน์ไทยทีวีสีช่อง 3 สร้างโดย บริษัท มหานิยมชมชอบ จำกัด ควบคุมการดำเนินงานโดย สินจัย เปล่งพานิช บทโทรทัศน์โดย คฑาหัสต์ บุษปะเกศ กำกับการแสดงโดย โชติรัตน์ รักเริ่มวงศ์ นำแสดงโดย ณัฐวุฒิ สกิดใจ, พิจักขณา วงศารัตนศิลป์, อรรณพ ทองบริสุทธิ์, วชิรวิชญ์ ไพศาลกุลวงศ์, อริสรา ทองบริสุทธิ์, รฐา โพธิ์งาม, ฉัตรชัย เปล่งพานิช, อาภาศิริ นิติพน ออกอากาศทุกวันพุธ-พฤหัสบดี เวลา 20.20 - 22.50 น. เริ่มออกอากาศวันที่ 15 มีนาคม - 26 เมษายน พ.ศ. 2560 ทางสถานีวิทยุโทรทัศน์ไทยทีวีสีช่อง 3
เรื่องจริงผ่านจอ
เรื่องจริงผ่านจอ เป็นรายการโทรทัศน์ ออกอากาศทุกวันพฤหัสบดี เวลา 23.00 - 00.30 น. ทางช่อง 7 HD เป็นรายการสารคดีเชิงข่าวนำเสนอภาพจริงและเสียงจริง ตีแผ่ทุกเรื่องราวในสังคมได้รับรู้ เดิมออกอากาศทุกวันอาทิตย์ 22.30 น.และเริ่มออกอากาศเป็นครั้งแรกเมื่อวันอาทิตย์ที่ 15 สิงหาคม พ.ศ. 2542 โดยมี ศุภวัฒน์ อ่ำประสิทธิ์ เป็นพิธีกรดำเนินรายการ
"เรื่องจริงผ่านจอ " (15 สิงหาคม 2542 - 25 ธันวาคม 2551),(7 มกราคม 2559 - ปัจจุบัน)
"เรื่องจริงผ่านจอ 360 องศา Real X" (1 มกราคม 2552 - 31 ธันวาคม 2558)
สถาบันเทคโนโลยีพระจอมเกล้า (แก้ความกำกวม)
สถาบันเทคโนโลยีพระจอมเกล้า หรือ มหาวิทยาลัยเทคโนโลยีพระจอมเกล้า อาจหมายถึง
เบียร์เดียนสค์
เบียร์เดียนสค์ (, , ) เป็นเมืองท่าในจังหวัดซาโปโรเจีย ประเทศยูเครน บนฝั่งทะเลด้านเหลือของทะเลอะซอฟ ห่างจากเมืองมาเรียปอลไปทางทิศตะวันตกเฉียงใต้ 72 กิโลเมตร ตั้งอยู่ทางตะวันออกเฉียงใต้ของประเทศ เมืองเหมาะแก่การจอดเรือ มีการประมง ผลิตแป้ง กลั่นน้ำมัน เป็นเมืองตากอากาศ อยู่ใกล้ทะเลสาบน้ำเค็มขนาดใหญ่หลายแห่ง
จากการสำรวจประชากรในปี ค.ศ. 2001 มีประชากรราว 125,000 คน
ดาเนา (เซบู)
ดาเนา () เป็นเมืองตั้งอยู่บนฝั่งตะวันออกของเกาะเซบู ประเทศฟิลิปปินส์ ห่างจากเมืองเซบูไปทางทิศตะวันออกเฉียงเหนือ 27 กิโลเมตร เป็นเมืองท่า มีเหมืองถ่านหินอยู่ในบริเวณใกล้เคียง จากการสำรวจประชากรในปี ค.ศ. 2007 มีประชากร 109,534 คน
เกาะมินดาเนา
มินดาเนา () เป็นเกาะที่ใหญ่ที่สุดอันดับ 2 และตั้งอยู่ทางตะวันออกสุดของประเทศฟิลิปปินส์ มีลักษณะภูมิประเทศที่มีรูปร่างคล้ายสามเหลี่ยม ชายฝั่งเว้าแหว่ง มีอ่าวขนาดใหญ่และเล็กจำนวนมาก มีเทือกเขาซึ่งมียอดเขาหลายแห่งที่มีความสูงมากกว่า 1,500 เมตร ยอดสูงสุดชื่อ อาโป สูง 2,954 เมตร มีระบบแม่น้ำหลัก 2 ระบบ คือ ระบบแม่น้ำอากูซันทางตะวันออก และระบบแม่น้ำมินดาเนาทางใต้และกลาง ผลิตผลสำคัญ ได้แก่ ข้าวโพด ข้าวเจ้า มะพร้าว ไม้ซุง กาแฟ ป่านอะบากา
ศาสนาอิสลามได้เผยแผ่เข้าไปในเกาะ ในคริสต์ศตวรรษที่ 16 เฟอร์ดินานด์ มาเจลลัน ซึ่งเดินเรือให้แก่กษัตริย์สเปนได้เดินทางมาถึงเกาะนี้ ใน ค.ศ. 1521 ถึงแม้ว่าสเปนจะอ้างกรรมสิทธิ์ครอบครอง แต่ก็ยังคงเป็นอิสระต่อการปกครองของสเปน เนื่องจากการต่อต้านจากประชาชนที่นับถือศาสนาอิสลาม (โดยเฉพาะชนเผ่าโมโรส) ต่อมาได้รวมเข้าอยู่กับรัฐบาลของพลเรือนภายใต้การปกครองของสหรัฐอเมริกา
มาสเมเคอเลิน
มาสเมเคอเลิน () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 37,000 คน ตั้งอยู่ริมแม่น้ำเมิซ ในอดีต บริเวณชายขอบของมาสเมเคอเลินมีการทำเหมืองถ่านหินเป็นจำนวนมาก ซึ่งดึงดูดประชากรจากประเทศเพื่อนบ้านให้มาอยู่ที่นี่ เช่น ชาวเนเธอร์แลนด์ เยอรมนี โปแลนด์ อิตาลี และตุรกี
มาสเมเคอเลินเป็นเมืองคู่แฝดและเมืองพี่น้องกับอีก 6 เมือง ดังนี้
เพิร์ท
เพิร์ท หรือที่สะกดกันว่า เพิร์ธ อาจหมายถึงสถานที่ต่าง ๆ ดังนี้:
เชื้อเพลิงสาหร่าย
เชื้อเพลิงสาหร่าย คือพลังงานเชื้อเพลิงชนิดหนึ่ง โดยใช้สาหร่ายเป็นวัตถุดิบ จัดได้ว่าเป็นพลังงานสะอาดชนิดหนึ่ง
การวิจัยในปัจจุบันทั้งในประเทศไทยและต่างประเทศ ต่างมุ่งเด้นด้าน
ปี2007 มีการวิจัย การผลิตไบโอดีเซลจากสาหร่าย (Biodiesel Production from Algae) โดยคณะวิจัยของภาควิชาผลิตภัณฑ์ประมง คณะประมง มหาวิทยาลัยเกษตรศาสตร์
31 มีนาคม ปี2011 มีการลงนามเพื่อพัฒนาอุตสาหกรรมเชื้อเพลิงชีวภาพจากสาหร่าย ระหว่างกรมพัฒนาพลังงานทดแทนและอนุรักษ์พลังงาน บ.บางจากปิโตรเลียม (มหาชน) บ.ผลิตไฟฟ้าราชบุรี โฮลดิ้ง บ.ล็อกซ์เลย์ โดยรมต.กระทรวงพลังงาน นพ.วรรณรัตน์ ชาญนุกูลเป็นประธาน
ไมเคิล ซี. ฮอลล์
ไมเคิล คาร์ไลล์ ฮอลล์ () เกิดเมื่อวันที่ 1 กุมภาพันธ์ ค.ศ. 1971 เป็นนักแสดงชาวอเมริกัน แสดงในซีรีส์โทรทัศน์ อย่างบทเดวิด ฟิชเชอร์ ในซีรีส์ช่องเอชบีโอเรื่อง "ซิกส์ฟีตอันเดอร์" และบทเด็กเตอร์ มอร์แกน ในซีรีส์ทางช่องโชว์ไทม์เรื่อง "เดกซ์เตอร์" ในปี ค.ศ. 2009 เขาได้รับรางวัลลูกโลกทองคำและรางวัลแซกอวอร์ด จากบทบาทในเรื่อง "เดกซ์เตอร์"
โฮลด์อิตอะเกนสต์มี
"โฮลด์อิตอะเกนสต์มี" () เป็นซิงเกลแรกจากสตูดิโออัลบัมชุดที่ 7 ของบริตนีย์ สเปียส์ จำหน่ายตั้งแต่วันที่ 11 มกราคม 2554
โกเซน อายะ
อายะ โกเซน () (พ.ศ. 2067 — พ.ศ. 2152) เป็นพี่สาวต่างแม่ของอุเอสึงิ เคนชิน ,แม่ของอุเอะสึงิ คาเงะคัทสึ และเป็นภรรยาคนแรกของนากาโอะ มาซากาเกะ เกิดที่เซนโต (仙桃院 Sentō-In) เช่นเดียวกับ นากาโอะ มาซากาเกะ เป็นลูกสาวคนโตที่แก่ที่สุดในฐานะลูกสาวคนโตสอง นากาโอะ ทาเมะกาเกะของเซนโต เธอบอกว่าจะมาจากแม่ของเขา หรืออุเอะสึงิเคนชิน แม้ว่าจะเป็นสิ่งที่ดีที่รู้ภายใต้ชื่อทางพระพุทธศาสนา พวกเขาเคยรู้จักกันในชื่อ อายะฮิเมะ(綾姫)นั้นเป็นความหวัง และความกล้าหาญความโง่เขลา
ใน พ.ศ. 2080 เอได้หมั้นหมายกับนากาโอะ มาซากาเกะ ในระหว่างนั้นและได้กำเนิดบุตรชาย 2 คน บุตรสาว 2 คนด้วยกัน บุตรชายคยโตตายตั้งแต่อายุ 10 ขวบ ดังนั้นบุตรชายคนที่สอง คาเงะคัทสึ ได้รับเลี้ยงเข้าเป็นลูกบุญธรรมในอุเอะสึงิภายใต้คำสั่งของเคนชิน ส่วนบุตรสาวได้รับเลี้ยงในตระกูลอุเอะสึงิและเริ่มต้นเป็นภรรยาเจ้าของที่ดินศักดินาอย่างซื่อสัตย์ เซนโตอินถูกย้ายไปในปราสาทคาสุกายามะใน พ.ศ 2107 ตำนานที่คาเนะสึกุ นาโอเอะ ยอมรับในความสามารถพิเศษและแนะนำรับใช้คาเงะคัทสึ, มีข่าวลือถึงคาเนะสึกุพยายามเอาใจใส่ทำให้รู้สึกขอบคุณเป็นอย่างมาก
การโต้แย้งของพลเมืองระหว่างคาเงะคัทสึและคาเงะโทระเริ่มขึ้นหลังจากเคนชินสิ้นชีพลง เซนโตอินพยายามป้องกันทายาทคาเงะโทระหลังจากการตายของพี่สาวของเธอ แม้ว่าเธอจะอยู่กับคาเงะโทระเธอก็กลับไป เธอจึงชดเชยให้คิคุฮิเมะกับโอเซน โนะ กะตะ ดูแลอย่างใกล้ชิด เธอสิ้นชีพลงที่ปราสาทโยเนะซาวะ และที่ไรเซนจิเป็นสถานที่ที่เธอได้ชื่อทางพระพุทธศาสนา เซนโตอิน ว่าทำไมเธอชื่อเช่นนี้ ยังคงถกเถียงกันด้วยเหตุผลที่จนถึงทุกวันนี้
ทรู อะคาเดมี่ แฟนเทเชีย ซีซั่นที่ 8
ทรู อคาเดมี่ แฟนเทเชีย ซีซั่นที่ 8 เป็นรายการเรียลลิตี้โชว์ค้นหานักร้องเพื่อประดับวงการบันเทิง ในชุด ทรู อะคาเดมี่ แฟนเทเชีย โดยในซีซั่นนี้เป็นครั้งที่สองทรูใช้เครือข่ายสังคมออนไลน์ (ทวิตเตอร์และเฟซบุ๊ก) ในการประชาสัมพันธ์รายการร่วมกับเว็บไซต์หลักและอายุของผู้เข้าสมัครเปลี่ยนเป็น 15-25 เป็นซีซั่นที่สองจากเดิมที่ 18-28 ปี และสิ่งที่แตกต่าง คือ การคัดเลือกจากสถาบันการศึกษา 12 คนและออดิชั่นอีก 12 คนรวมเป็น 24 คน ที่จะได้เข้าร่วมรายการทรู อคาเดมี่ แฟนเทเชีย ซีซั่นที่ 8 แต่เนื่องจากผู้สมัครออดิชั่นทางสถาบันมีคุณสมบัติเพียงพอที่จะเป็นนักล่าฝันเพียง 9 คน ทำให้มีผู้มีสิทธิ์ที่จะเข้าบ้านจากออดิชั่นสดและคลิปรวม 15 คนรวมเป็น 24 คนเท่าเดิม
12 นักล่าฝันตัวจริง
12 นักล่าฝันที่ไม่ได้เป็นตัวจริง
เพลงโชว์
เพลงโชว์
เพลงโจทย์
ฟรายเดย์ (แก้ความกำกวม)
ฟรายเดย์ อาจหมายถึง
ลึมเมิน
ลึมเมิน () เป็นเทศบาลทางตะวันตกของมณฑลลิมเบิร์กในประเทศเบลเยียม มีประชากรประมาณ 14,000 คน เกิดขึ้นจากการควบรวมลึมเมิน ลิงก์เฮาต์ และเมลเดิร์ตเข้าไว้ด้วยกัน ลึมเมินเป็นที่รู้จักจากจุดตัดระหว่างทางหลวงยุโรปสาย E313 (แอนต์เวิร์ป-ฮัสเซิลต์-ลีแยฌ) กับสาย E314 (เลอเฟิน-เคงก์-อาเคิน) เมืองที่อยู่ใกล้เคียงลึมเมิน ได้แก่ ดีสต์และเบอริงเคนในทางเหนือ, ฮาเลินทางตะวันตก, แฮร์ก-เดอ-สตัดทางใต้, เฮิสเดิน-โซลเดอร์ทางตะวันออก และฮัสเซิลต์ทางตะวันออกเฉียงใต้ ลึมเมินมีแม่น้ำเดเมอร์และแม่น้ำมังเคิลเบกไหลผ่าน
ทัชมี!
ทัชมี!เป็นอัลบั้มที่ 8 ของไม คุรากิ ออกจำหน่ายวันที่ 21 มกราคม พ.ศ. 2552 อัลบั้มนี้มีรหัสซีดีคือ VNCM-9004,VNCM-9005
อัลบั้มนี้เป็นอัลบั้มที่ 8 ของไม คุรากิ ออกจำหน่ายวันที่ 21 มกราคม พ.ศ. 2552 อัลบั้มนี้มีรหัสซีดีคือ VNCM-9004,VNCM-9005
อัลบั้มนี้เป็นอัลบั้มแรกในรอบ 5 ปีหลังจากอัลบั้ม วิชยูเดอะเบสต์ ที่ขึ้นอันดับ 1 บนโอริคอนซาร์ดประจำสัปดาห์ และเป็นอัลบั้มแรกในรอบ 4 ปี ที่ติด ท็อป 100 อัลบั้มที่ขายดีที่สุดประจำปี หลังจากอัลบั้ม ฟิวส์ออฟเลิฟ เพลงนี้เปิดตัวในคอนเสิร์ตของเธอ Mai Kuraki Live Tour 2008 "touch Me!"
คมสัน นันทจิต
คมสัน นันทจิต เป็นสถาปนิก นักเขียนเรื่องสั้น นักแสดง และพิธีกรรายการโทรทัศน์ เคยได้รับรางวัลนักแสดงประกอบชายยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 8 ประจำปี 2541 จากเรื่อง "รัก-ออกแบบไม่ได้" และได้รับการเสนอชื่อเข้าชิง ครั้งที่ 17 ประจำปี 2550 จากเรื่อง "บ้านผีสิง"
คมสันจบการศึกษาจากโรงเรียนสวนกุหลาบวิทยาลัย และคณะสถาปัตยกรรมศาสตร์ จุฬาลงกรณ์มหาวิทยาลัย ปัจจุบันเป็นพิธีกรรายการโทรทัศน์ สังกัดทีวีบูรพา และ ดีเจในรายการ หนังหน้าแมว และ จดหมายเด็กแมว ทาง แคทเรดิโอ
ผลงานการเขียนเรื่องสั้น เคยได้รับการตีพิมพ์ในนิตยสารช่อการะเกด ที่มีสุชาติ สวัสดิ์ศรี เป็นบรรณาธิการ นอกเหนือจากงานเขียนแล้ว คมสันยังมีผลงานแปลเรื่องสั้นภาษาญี่ปุ่นของ ฮารูกิ มุราคามิ
เรือดำน้ำแบบ 206
เรือดำน้ำแบบ 206 (; ) เป็นเรือดำน้ำเครื่องยนต์ดีเซลของเยอรมนี ได้รับการออกแบบและสร้างโดยบริษัท Howaldtswerke-Deutsche Werft (HDW) เป็นเรือดำน้ำขนาดเล็กที่ถูกสร้างขึ้นเพื่อประจำการในกองทัพเยอรมนีตะวันตกเพื่อต่อต้านประเทศสนธิสัญญาวอร์ซอในช่วงสงครามเย็น เหมาะสำหรับทะเลน้ำตื้น โดยเฉพาะในทะเลบอลติก ตัวลำเรือเป็นโลหะผสม non-magnetic ทำให้ตรวจจับได้ยาก และปลอดภัยจากทุ่นระเบิดแบบแม่เหล็ก
เรือดำน้ำแบบ 206 มีความยาว 48.6 เมตร ระวางขับน้ำ 498 ตัน มีท่อปล่อยตอร์ปิโดขนาด 533 มม. จำนวน 8 ท่อ
เรือดำน้ำแบบ 206 ถูกสร้างขึ้นที่อู่ต่อเรือของบริษัท Howaldtswerke-Deutsche Werft เมืองคีล ทั้งสิ้น 18 ลำ ระหว่างปี ค.ศ. 1968 ถึง 1975 เริ่มประจำการตั้งแต่ ค.ศ. 1971 และอีก 2 ลำถูกต่อขึ้นที่อู่ต่อเรือของบริษัทวิคเกอร์ที่เมืองแบโรว์ สหราชอาณาจักร เพื่อส่งออกเป็นเรือดำน้ำชั้นแกล ของอิสราเอล
ระหว่างปี ค.ศ. 1987 ถึง 1992 เรือดำน้ำจำนวน 16 ลำได้รับการปรับปรุงระบบโซนาร์ ระบบนำทาง และระบบขับเคลื่อน และถูกตั้งรหัสเรียกขานเป็น U206A ปัจจุบันคงเหลือประจำการในกองทัพเยอรมนีจำนวน 6 ลำ โดยมีแผนการจะปลดประจำการ เพื่อทดแทนด้วยเรือดำน้ำรุ่นใหม่ แบบ 212 ซึ่งใช้เครื่องยนต์ดีเซล และเซลเชื้อเพลิง
เรือ U206A หกลำที่เหลือของเยอรมนี สี่ในสองลำได้ถูกพัฒนาให้ทันสมัยอย่างต่อเนื่องตามมาตรฐานNATOเพราะถูกใช้ประจำการในทะเลบอร์ติกซึ่งมีความลึกเฉลี่ยใกล้เคียงกับอ่าวไทยคือประมาณ 55เมตร ส่วนเรืออีกสองลำถูกเก็บไว้ใช้ในยามฉุกเฉิน ต่อมาเนื่องจากความต้องการที่จะลดการใช้งบประมาณของกองทัพเรือเยอรมัน ประกอบกับการที่ต้องการจะลดความยุ่งยากในการฝึกสายกำลังพลของกองทัพเรือเยอรมันที่จะนำเรือรุ่นU212ซึ่งเป็นเรือดำน้ำรุ่นใหม่เข้ามาทดแทนเรือU206A ทำให้กองทัพเรือเยอรมันตัดสินใจปลดประจำการเรือดำน้ำU206Aทั้งสี่ลำก่อนกำหนดสิบปีแล้ว โดยได้เสนอขายแก่กองทัพเรือไทยเนื่องจากความสัมพันธ์ระหว่างมิตรประเทศที่ใกล้ชิดโดยเฉพาะในระดับกองทัพเรือ ซึ่งสอดคล้องกับความต้องการจัดหาเรือดำน้ำเข้าประจำการของกองทัพเรือไทย โดยการเสนอขายครั้งนี้รวมทั้งหมดมีมูลค่า 7,700 ล้านบาทไทยซึ่งในราคาดังกล่าวรวมถึงการสร้างสิ่งปลูกสร้างที่จำเป็นต่อการประจำการของเรือดำน้ำ อะไหล่ ห้องจำลองสถานการณ์ รวมถึงการปรับปรุงภายในให้สามารถปฏิบัติงานในประเทศเขตร้อนได้ดีขึ้น อาทิเช่นการติดตั้งเครื่องปรับอากาศภายในตัวเรือ นอกจากนี้ทางเยอรมันยังจะช่วยเหลือในการฝึกกำลังผลของไทยในการยุทธด้านเรือดำน้ำที่ไทยขาดช่วงไปเป็นเวลานานถึง 60 ปี ดังนั้นการเสนอขายครั้งนี้จึงเปรียบเสมือนการซื้อมาทั้งกองเรือดำน้ำของเยอรมันมาที่ไทยทั้งเรือ อะไหล่ และสิ่งก่อสร้าง หากได้เข้าประจำการจะนำเข้าประจำการ 4 ลำหมุนเวียนตามวงรอบการใช้งาน และอีก 2 ลำในการฝึกกำลังพลและเรืออะไหล่ โดยมีกองทัพเรืออื่นอาทิ เช่นกองทัพเรือประเทศชีลิ และกองทัพเรือโคลัมเบีย ให้ความสนใจเช่นกัน และในที่สุดเมื่อถึงกำหนดการแจ้งความจำนงค์ต่อรัฐบาลเยอรมันในเดือนกุมภาพันธ์ ค.ศ. 2012 ฝ่ายไทยไม่สามารถนำเรื่องเข้าพิจารณาได้ทัน
เรือในชุด U206A ที่เหลือนี้จำนวน 2 ลำ จึงถูกขายให้กองทัพเรือโคลัมเบียไป อนึ่ง ก่อนหน้านี้เรือจำนวน 4 ลำในชั้นนี้คือ U206 ซึ่งยังไม่ได้รับการปรับปรุงเป็น U206Aโดยกองทัพเรือเยอรมัน ได้ถูกจัดซื้อไปประจำการในกองทัพอินโดนีเซีย ใช้ชื่อว่า "Nagarongsang, Nagabanda, Bramastra, Alugoro" ซึ่งต่อมาอินโดนีเชียได้ปลดประจำการและทดแทนด้วยเรือU209 ซึ่งเป็นเรือที่เยอรมันผลิตขึ้นแต่ขายแต่ถูกต่อโดยเกาหลีใต้เนื่องจากขายสิทธิการผลิตให้ 2 ลำ โดยเรือดำน้ำU209นั้นไม่มีการนำเข้าประจำการในกองทัพเรือเยอรมัน
จังหวัดโพ้นทะเล
จังหวัดโพ้นทะเล (; ) เป็นจังหวัดของฝรั่งเศสที่ตั้งอยู่นอกประเทศฝรั่งเศสภาคพื้นทวีปยุโรป ซึ่งหน่วยการบริหารเหล่านี้จะมีสถานะทางการเมืองเทียบเท่ากับจังหวัดในประเทศฝรั่งเศส เนื่องจากจังหวัดเหล่านี้ถือเป็นส่วนหนึ่งของฝรั่งเศสและสหภาพยุโรปโดยสมบูรณ์ จังหวัดโพ้นทะเลเหล่านี้จึงสามารถมีตัวแทนในสภานิติบัญญัติ วุฒิสภา และสภาเศรษฐกิจและสังคม การลงคะแนนเสียงเลือกตั้งรัฐสภายุโรป ตลอดจนใช้เงินสกุลยูโร จังหวัดโพ้นทะเลถือว่าเป็น แคว้นโพ้นทะเล ด้วย
เมื่อเดือนมีนาคม พ.ศ. 2554 จังหวัดโพ้นทะเลของฝรั่งเศสประกอบด้วย
อาจายี จีเบงกา ซามูเอล
อาจายี่ จีเบงกา ซามูเอล เกิดวันที่ 2 กรกฎาคม พ.ศ. 2530 ที่เมืองเลกอส ประเทศไนจีเรีย ปัจจุบันสังกัดสโมสรฟุตบอลชลบุรี
การลงประชามติว่าด้วยสถานภาพของมายอต พ.ศ. 2552
การลงประชามติว่าด้วยการเลื่อนฐานะเป็นจังหวัดโพ้นทะเลของฝรั่งเศส ได้จัดขึ้นในมายอต เมื่อวันที่ 29 มีนาคม พ.ศ. 2552 มายอตได้เป็นอาณานิคมโพ้นทะเลของประเทศฝรั่งเศสตั้งแต่ พ.ศ. 2546 ข้อแตกต่างกับอีกสี่แคว้นที่คล้ายกัน (กัวเดอลุป มาร์ตีนิก เรอูว์นียง และเฟรนช์เกียนา) มายอตจะไม่เปลี่ยนสถานภาพไปเป็นจังหวัดโพ้นทะเลและแคว้นโพ้นทะเล แต่จะมีสภานิติบัญญัติเดียว ส่วนอีกสี่แคว้นนั้นจะมีทางเลือกว่าจะเปลี่ยนสถานภาพมาเป็นแบบนี้ด้วยเช่นกัน
มายอตกลายมาเป็นจังหวัดที่ 101 ของประเทศฝรั่งเศส และเป็นจังหวัดแรกที่มีประชากรชาวมุสลิมมากถึงร้อยละ 95 ในปี พ.ศ. 2554 ตามผลของการลงประชามติเห็นชอบ
การเคลื่อนไหวดังกล่าวได้รับการคัดค้านโดยสหภาพแอฟริกาและคอโมโรส ผู้ซึ่งระบุว่ามันเป็น "การยึดครองโดยต่างชาติ" และมีการประท้วงเกิดขึ้นหลายครั้งในโมโรนี เมืองหลวงของคอโมโรส ทางรองประธานาธิบดีของคอโมโรสระบุว่า การลงประชามติดังกล่าวเป็น "การประกาศสงคราม"
เชื่อกันว่าหนึ่งในสามของประชากรมายอตเป็นผู้เข้าเมืองผิดกฎหมาย ซึ่งส่วนใหญ่มาจากประเทศเพื่อนบ้านที่ยากจน หมู่เกาะคอโมโรส การรวมกลุ่มเป็นสหภาพการเมืองกับฝรั่งเศสทำให้มายอตยังค่อนข้างมั่งคั่งอยู่ อย่างน้อยก็เมื่อเปรียบกับมาตรฐานในภูมิภาค เมื่อเปรียบเทียบกับคอโมโรสที่เป็นเอกราช คอโมโรสประสบกับความไร้เสถียรภาพทางเศรษฐกิจและการเมืองนับตั้งแต่ได้รับเอกราช และยังคงอ้างสิทธิ์เหนือมายอตว่าเป็นดินแดนส่วนหนึ่งของตน
ประธานาธิบดีฝรั่งเศส นีกอลา ซาร์กอซี สัญญาว่าจะจัดการลงประชามติกำหนดสถานภาพในอนาคตของมายอตระหว่างการเลือกตั้งประธานาธิบดีฝรั่งเศส ค.ศ. 2007
ชาวมายอตจำนวนมากหวังที่จะได้รับประโยชน์ทางเศรษฐกิจในอนาคตจากการลงมติเห็นชอบในการเลื่อนฐานะดังกล่าว อัตราการว่างงานในมายอตอยู่ที่มากกว่า 25% ในเวลาที่มีการลงประชามติ พ.ศ. 2552 ดังกล่าว
การสำรวจความคิดเห็นล่วงหน้าระบุว่า มีผู้ลงคะแนนเสียง "เห็นชอบ" อย่างน้อยร้อยละ 95.2 ของผู้มาใช้สิทธิ์ทั้งหมด มีผู้มาใช้สิทธิ์เพียง 4.8% เท่านั้นที่คัดค้าน อัตราการลงคะแนนเลือกตั้งที่ประมาณการไว้คือ ชาวมายอตที่อ่านออกเขียนได้สูงถึงร้อยละ 61
สู่แสงตะวัน
นภา เกิดในตระกูลนักการเมือง มีพี่ชายต่างมารดาชื่อ ศักดินา เป็นศัตรูคู่แข่งทางการเมือง เมื่อตอนอายุ 20 ปี นภา ได้ตั้งท้องกับ นายสุข สร้างความอับอายแก่ คุณหญิงสร้อย จึงส่งไปคลอดลูกต่างจังหวัดและตามไปเอาตัวของ นภา กลับมา ทั้งยังให้ลูกน้องซ้อมสามีจนตาย แล้วนำลูกของ นภา ไปทิ้งที่สถานเลี้ยงเด็กกำพร้า จากนั้นจึงจับ นภา แต่งงานกับ ม.ร.ว.สูงศักดิ์ ที่มีลูกชายติดตัวมาด้วย ชื่อ ชลกร วันหนึ่งคฤหาสน์สุริยันได้รับคนใช้เข้ามา 2 คน เป็นชายหนึ่งหญิงหนึ่ง คนใช้หญิงชื่อ รวิ ส่วนคนใช้ชาย ชื่อ กานต์ หรือ จันทรกานต์ นภา รู้สึกแปลก ๆ กับ กานต์ ไม่ใช่เพราะ ว่าหน้าตาที่มีแผลเป็น แต่เพราะดวงตาของ กานต์ ที่มองเธอบางครั้งก็เต็มไปด้วยความเกลียดชัง แต่บางครั้งก็เจือปนความน้อยใจ
เมื่อ 25 ปีที่แล้ว กานต์ โตขึ้นมากับพ่อแม่บุญธรรมที่ค้ายาบ้า กานต์ หนีออกมา และได้รู้ความจริงเกี่ยวกับแม่ของเขา ทำให้เขาแค้น นภา พยายามผลักดันตัวเองจนเรียนจบด็อกเตอร์รัฐศาสตร์จากเมืองนอก กลับมาในชื่อใหม่ว่า จันทรกานต์ และเริ่มแผนการล้างแค้น โดยไปสมัครเป็นนักการเมืองในกลุ่ม ศักดินา
วันหนึ่ง กานต์ วางแผนให้รถ นภา หลุดออกไปจากรถบอดี้การ์ด มือปืนจะยิง นภา แต่ รวิ เอาตัวปกป้องจนโดนยิงที่หัวไหล่ และ กานต์ ก็รู้สึกเจ็บที่หัวไหล่เหมือนกันจนได้รู้โดยจิตสำนึกว่า รวิ คือพี่สาวของตน ด้าน ชลกร รักชอบพอกับ ลินิน ลูกสาวของมหาเศรษฐีจนแต่งงานกัน แต่ กานต์ กลับลักพาตัวเจ้าสาวไป นั่นจึงทำให้สองหนุ่มสาวเกิดความรู้สึกผูกพันกันขึ้นมา อีกด้านหนึ่ง ชลกร ป่วยหนักเพราะตรอมใจ รวิ เข้ามาดูแล ชลกร จนกลับตัวใหม่ และกลายเป็นนักการเมืองขวัญใจประชาชน จู่ ๆ กานต์ พา ลินิน กลับมาคืน ชลกร แล้วหายตัวไป เหลือแต่ นายกานต์ คนขับรถหน้าบาก ลินิน ตามหา จันทรกานต์ จนพบ แต่เขาไม่ยอมรับ เธอเจ็บปวดจึงหันไปคบกับ ชลกร เพื่อประชด ทำให้ รวิ เจ็บปวดเช่นกัน จึงลาออก เท่ากับเป็นการเปิดโอกาส ให้ กานต์ แก้แค้น โดยกลับไปคบกับ ลินิน เพื่อทำให้ ชลกร เจ็บปวด และได้เสียกับเธอจนท้อง
ก่อนวันเลือกตั้ง ศักดินา จัดปาร์ตี้ยาอี กานต์ แจ้ง ตำรวจจับ ศักดินา เข้าใจผิดว่าเป็นฝีมือ นภา ทำให้ จันทรกานต์ ขึ้นเป็นผู้บริหารพรรคแทน วันปราศรัยครั้งสุดท้าย กานต์ ได้เปิดเผยฐานะที่แท้จริงต่อหน้า นภา ชลกร รวิ และคนทั้งประเทศ จน นภา หล่นจากตำแหน่งผู้บริหารพรรค รวิ ตัดความสัมพันธ์ฉันพี่น้องกับ กานต์ ส่วน ลินิน เสียใจมากที่โดนหลอกใช้เป็นเครื่องมือ เธอบอก กานต์ ว่าได้กินยาขับเลือดเข้าไป กานต์ เสียใจมาก ยิ่ง คุณหญิงสร้อย ยืนยันว่า นภา ไม่เคยรู้ว่ามีลูก กานต์ จึงสับสนจนหนีเตลิดไป
กีฮุลงัน
กีฮุลงัน () เป็นเมืองที่ตั้งอยู่บนเกาะเนโกรส ทางตะวันออกเฉียงเหนือของจังหวัดเนโกรสโอรีเยนตัล ประเทศฟิลิปปินส์ อยู่ห่างจากเมืองบาโคโลดไปทางทิศตะวันออกเฉียงใต้ประมาณ 72 กิโลเมตร จากการสำรวจประชากรในปี ค.ศ. 2000 มีประชากร 83,448 คน จาก 17,733 ครัวเรือน
กาเมียนสแก
กาเมียนสแก (, ) ระหว่าง ค.ศ. 1936–2016 ใช้ชื่อว่า ดนีโปรดเซียร์จินสค์ เป็นเมืองตั้งอยู่ทางตอนกลางค่อนไปทางตะวันออกของประเทศยูเครน บนฝั่งขวาของแม่น้ำนีเปอร์ ห่างจากเมืองดนีปรอไปทางทิศตะวันตก 32 กิโลเมตร เมืองมีการผลิตซีเมนต์และเคมีภัณฑ์
ในวันที่ 19 พฤษภาคม ค.ศ. 2016 เมืองนี้ได้เปลี่ยนชื่อจากดนีโปรดเซียร์จินสค์เป็นกาเมียนสแกซึ่งเป็นชื่อดั้งเดิม จากข้อมูลล่าสุดกาเมียนสแกมีประชากรอยู่ประมาณ 273,700 คน การเปลี่ยนชื่อเมืองได้เปลี่ยนชื่อพร้อมกับสถานีไฟฟ้าพลังน้ำของเมืองเป็นโรงไฟฟ้าพลังน้ำกลางนีเปอร์
ดนีปรอ
ดนีปรอ () หรือชื่อเดิมว่า ดนีปรอเปตร็อวสค์ () เป็นเมืองที่ใหญ่ที่สุดอันดับ 3 ของประเทศยูเครน มีประชากร 1.1 ล้านคน ตั้งอยู่ทางตอนกลางค่อนไปทางตะวันออกของประเทศ บนฝั่งขวาของแม่น้ำนีเปอร์ เป็นชมทางรถไฟศูนย์กลางการค้าข้าวสาลีทางตอนกลางของประเทศ และถ่านหิน เหล็ก ผลิตภัณฑ์เคมี ถุงเท้า รองเท้า เหล็กกล้า เครื่องจักรขนาดใหญ่ ผลิตภัณฑ์อาหาร
2011 แอลพีจีเอทัวร์
2011 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศไทย เมื่อวันที่ 17 กุมภาพันธ์ 2011 และสิ้นสุดฤดูกาลในรายการสุดท้ายที่ฟลอริดา ในวันที่ 20 พฤศจิกายน 2011
ในฤดูกาล 2011 ของแอลพีจีเอทัวร์นี้มีรายการแข่งขันอย่างเป็นทางการทั้งหมด 23 รายการ ซึ่งเป็นจำนวนที่น้อยที่สุดในรอบ 40 ปี โดยมีรายการที่ถูกจัดขึ้นนอกสหรัฐอเมริกาเพิ่มขึ้น และมีประเทศเจ้าภาพถึง 11 ประเทศ ซึ่งถือว่ามากที่สุดในประวัติศาสตร์แอลพีจีเอทัวร์ โดยมีเพียง 13 รายการเท่านั้นที่จัดขึ้นในสหรัฐอเมริกา ซึ่งเป็นจำนวนที่น้อยที่สุดในรอบหลายสิบปี
เจิ้ง หย่าหนี นักกอล์ฟจากไต้หวัน เป็นผู้เล่นที่โดดเด่นที่สุดในฤดูกาลนี้ เธอชนะ 7 รายการจาก 22 รายการที่เธอลงแข่งขัน และจบการแข่งขันอยู่ใน 10 อันดับแรกถึง 14 รายการ เธอชนะรายการเมเจอร์สำคัญอย่าง Women's British Open และ LPGA Championship ซึ่งนั่นทำให้เธอกลายเป็นผู้เล่นที่อายุน้อยที่สุดในประวัติศาสตร์ทั้งชายและหญิง ที่สามารถคว้าแชมป์เมเจอร์ได้ 5 รายการ นอกจากนี้เธอยังเป็นผู้เล่นที่ทำเงินรางวัลได้สูงที่สุดประจำปี โดยทำเงินรางวัลไป $2,921,713 โดยมี คริสตี้ เคอร์ นักกอล์ฟจากสหรัฐอเมริกา ทำเงินรางวัลมาเป็นอันดับสอง โดยทำไป $1,470,979
เจิ้ง หย่าหนียังได้รับรางวัลผู้เล่นยอดเยี่ยมแห่งปี และถ้วยโทรฟี่ ที่มอบให้กับผู้เล่นที่ทำคะแนนต่ำที่สุดในฤดูกาลของปีนี้ไปครองด้วย ส่วนรางวัลผู้เล่นหน้าใหม่ยอดเยี่ยมแห่งปี ตกเป็นของ ฮี คยอง ซอ นักกอล์ฟจากเกาหลีใต้
ผู้นำอันดับเงินรางวัล
"อันดับเงินรางวัลปี 2011" - ดูอันดับทั้งหมด
ผู้นำอันดับคะแนนเฉลี่ย
"อันดับคะแนนเฉลี่ยปี 2011" - ดูอันดับทั้งหมด
ในทุก ๆ ปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
โรงเรียนมารีย์รักษ์ เชียงราย
โรงเรียนมารีย์รักษ์เชียงราย โรงเรียนนี้สอนระดับชั้นอนุบาลและประถม อยู่ที่จังหวัดเชียงราย แบ่งเป็น 2
แผนก แยกจากกัน โดย แผนกอนุบาลอยู่ใกล้ๆกับโรงเรียนสันติวิทยา
ส่วนแผนกประถมอยู่อีกฝั่งนึ่งของน้ำแม่กก โรงเรียนมารีย์รักษ์ เชียงราย
นี้บริหารงานโดย ครูใหญ่พิกุล
ข้อมูลเพิ่มเติม
สีประจำโรงเรียน ม่วงตราประจำโรงเรียน พระแม่มารีย์
อาเอฟเซ อายักซ์
สโมสรฟุตบอลอัมสเตอร์ดัม "อายักซ์" (, ) หรือ อาเอฟเซ อายักซ์ () หรือที่รู้จักกันในชื่อ ไอแยกซ์ อัมสเตอร์ดัม () เป็นสโมสรฟุตบอลอาชีพจากกรุงอัมสเตอร์ดัม ประเทศเนเธอร์แลนด์ ถือเป็นหนึ่งในสโมสรที่ประสบความสำเร็จที่สุดในโลก จากข้อมูลของสมาพันธ์ประวัติและสถิติฟุตบอลนานาชาติ อายักซ์ติดอยู่อันดับ 7 ของสโมสรที่ประสบความสำเร็จที่สุดในยุโรปในศตวรรษที่ 20 เป็นหนึ่งใน 5 สโมสรที่ชนะการแข่งขันยูโรเปียนแชมเปียนคลับส์คัป ทีมชนะติดต่อกันในปี 1971–1973 และในปี ค.ศ. 1972 ทีมชนะการแข่งขันลีกเอเรอดีวีซี, เคเอ็นวีบีคัป และยูโรเปียนแชมเปียนคลับส์คัป ส่วนถ้วยการแข่งขันระหว่างประเทศที่อายักซ์ได้รับคือ ถ้วยอินเตอร์คอนติเนนทัลคัป 1995 และแชมเปียนส์ลีก 1995
สโมสรอายักซ์เล่นในสนามกีฬาอัมสเตอร์ดัมอาเรนา ที่เปิดเมื่อปี ค.ศ. 1996
ชื่อของสโมสรอายักซ์ มาจากชื่อของอาแจกซ์ วีรบุรุษในตำนานสงครามกรุงทรอย
ในปี ค.ศ. 2016 สัญลักษณ์ทีมอายักซ์ได้รับการจัดอันดับจากนิตยสารโฟร์โฟร์ทู นิตยสารฟุตบอลระดับโลกให้เป็นสัญลักษณ์ทีมฟุตบอลที่สวยที่สุดเป็นอันดับ 1 ของโลก
ออแล็งปิกเดอมาร์แซย์
ออแล็งปิกเดอมาร์แซย์ () เป็นสโมสรฟุตบอลอาชีพฝรั่งเศส ตั้งอยู่ที่เมืองมาร์แซย์ ก่อตั้งในปี ค.ศ. 1899 ปัจจุบันเล่นอยู่ในลีกเอิง เป็นสโมสรที่ชนะการแข่งขันในลีกเอิงมากที่สุดเป็นอันดับ2 ในฟุตบอลฝรั่งเศสรองจากแซง เอเตียน มาร์เซย์ชนะการแข่งขันในเฟรนช์แชมเปียนส์ 9 ครั้ง และได้รับกูปเดอฟร็องส์ เป็นสถิติ 10 ครั้ง ในปี ค.ศ. 1993 มาร์แซย์เป็นสโมสรแรกและสโมสรเดียวของฝรั่งเศส ที่ชนะการแข่งขันยูฟ่าแชมเปียนส์ลีก ในปี ค.ศ. 1994 สโมสรถูกลดชั้นเพราะเกิดกรณีพิพาทติดสินบน ทำให้พลาดจากถ้วยท้องถิ่น แต่ตำแหน่งแชมเปียนยูฟ่าแชมเปียนส์ลีกยังคงอยู่ ในปี ค.ศ. 2010 มาร์แซย์ชนะการแข่งขันเฟรนช์แชมเปียนส์อีกครั้ง ภายใต้การควบคุมของอดีตกัปตันทีม ดีดีเย เดช็อง
สนามกีฬาเหย้าของสโมสรคือสตาดเวลอดรอม (Stade Vélodrome) สามารถบบรรจุคน 60,031 คน ตั้งอยู่ทางใต้ของเมือง โดยทีมเล่นสนามนี้มาตั้งแต่ปี ค.ศ. 1937
รายชื่อตัวละครใน เวิร์กกิ้ง!! ปิ๊งรักสาวนักเสิร์ฟ
นี่คือ ตัวละครจากการ์ตูนญี่ปุ่นเรื่อง เวิร์กกิ้ง!!นางาตะ เป็นนักเรียนมัธยมห้องเดียวกับฮิงาชิดะ มักจะมาหายานากิบะที่ร้านวัคนาเรียอยู่เสมอ เธอนั้นแอบชอบฮิงาชิดะ แต่จะเอาช่วยให้มิยาโกชิ คู่แข่งในความรักอยู่เสมอ
ยานากิบะเป็นนักเรียนมัธยมปลายห้องเดียวกับฮิงาชิดะ และนางาตะ มักจะใส่ชุดนักเรียนฤดูหนาวกับผ้าพันคอตลอดช่วงฤดูร้อน เพราะเมื่อไหร่ที่เธอถอดผ้าพันคอออกเธอจะป่วยทันที ทำให้เธอไม่ได้ไปโรงเรียนอีกเลย อีกทั้งยังคอยป่วนในร้านวัคนาเรียอยู่เสมอ
บอดี้การ์ดของคามาคุระ เขาเป็นรุ่นน้องของซาคากิ ผู้จัดการของร้าน และยังนับถือในความเท่ของเขาในสมัยที่เรียนมัธยมปลาย
บอดี้การ์ของคามาคุระ เขาเป็นเพื่อนร่วมห้องของมุรานุชิ ตั้งแต่เรียนประถม ด้วยรอยยิ้มของเธอทำให้เขารู้สึกกลัวเป็นอย่างมาก อีกทั้งยังทำให้เขารู้สึกหลงรักเธออีกด้วย
พ่อของอินามิ มาฮิรุ ที่ไม่เอ่ยนามนี้ มีอุปนิสัยหวงลูกสาวมากเป็นพิเศษ เพราะหลงรักลูกสาวตัวเองจนไม่อยากให้เล่นกับชายอื่น และเป็นที่มาของโรคเกลียดผู้ชายของมาฮิรุ และด้วยความที่มาฮิรุเกลียดผู้ชายมากนั่นเอง ทำให้พ่อของเธอต้องออกไปทำงานในอีกเมืองที่ห่างออกไป แม้แต่ที่จะต้องการพบลูกสาวก็ทำไม่ได้
แม่ของอินามิ มาฮิรุ เป็นคนที่ค่อนข้างใจดี ห่วงใยลูกสาวเสมอ 
ภรรยาของเฮียวโกะที่กำลังตามหา อายุ 37 ปี เป็นผู้หญิงที่มีอุปนิสัยยิ้มง่ายและใจดี เธอเป็นคนที่หลงทางง่ายมาก เธอหายไประหว่างที่ออกไปซื้อนม ปรากฏตัวครั้งแรกในหนังสือการ์ตูน รายการสินค้าที่ 92 (บทที่ 5)
เมด อิน ไทยแลนด์ (แก้ความกำกวม)
เมด อิน ไทยแลนด์ ( แปลว่าผลิตในประเทศไทย) อาจหมายถึง
รางวัลภาพยนตร์แห่งชาติ สุพรรณหงส์ ครั้งที่ 1
พิธีมอบรางวัลภาพยนตร์แห่งชาติ สุพรรณหงส์ ครั้งที่ 1 ประจำปี พ.ศ. 2534 จัดขึ้นเมื่อวันที่ 25 มกราคม พ.ศ. 2535
สำหรับผู้ได้รับรางวัลแสดงเป็น ตัวหนา
รางวัลภาพยนตร์แห่งชาติ สุพรรณหงส์ ครั้งที่ 7
พิธีมอบรางวัลภาพยนตร์แห่งชาติ สุพรรณหงส์ ครั้งที่ 7 ประจำปี พ.ศ. 2540 จัดขึ้นเมื่อวันที่ 4 เมษายน พ.ศ. 2541
รางวัลภาพยนตร์แห่งชาติ สุพรรณหงส์ ครั้งที่ 8
พิธีมอบรางวัลภาพยนตร์แห่งชาติ สุพรรณหงส์ ครั้งที่ 8 ประจำปี พ.ศ. 2541 จัดขึ้นเมื่อวันที่ 4 เมษายน พ.ศ. 2542
รางวัลภาพยนตร์แห่งชาติ สุพรรณหงส์ ครั้งที่ 9
พิธีมอบรางวัลภาพยนตร์แห่งชาติ ครั้งที่ 9 ประจำปี พ.ศ. 2542 จัดขึ้นเมื่อวันที่ 4 เมษายน พ.ศ. 2543
เจิง หย่าหนี
เจิง หย่าหนี (; ) เกิดเมื่อวันที่ 23 มกราคม พ.ศ. 2532 เป็นนักกอล์ฟชาวไต้หวัน ปัจจุบันเล่นอยู่ในแอลพีจีเอทัวร์ เธอเป็นผู้เล่นที่อายุน้อยที่สุดที่สามารถคว้าแชมป์เมเจอร์ได้ถึง 3 แชมป์ และยังเคยเป็นนักกอล์ฟหญิงมือ 1 ของโลกมาแล้ว
เจิงเป็นผู้เล่นที่มีผลงานดีมาตลอดในช่วงปี 2004-2006 ในประเทศไต้หวัน และรายการสำคัญก็คือ การแข่งขัน U.S. Women's Amateur Public Links ในปี 2004 ซึ่งเธอสามารถคว้าแชมป์มาครองได้ โดยการเอาชนะ มิเชล วี อันดับ 2 ด้วยสกอร์ 1 Up
เจิงเทิร์นโปรเมื่อปี 2007 โดยเริ่มจากการเล่นใน เลดี้ส์ เอเชี่ยน กอล์ฟ ทัวร์และชนะรายการ the DLF Women’s Indian Open และหลังจากผ่านการเข้าโรงเรียนคัดเลือกแล้ว เธอได้เข้าเป็นสมาชิกในแอลพีจีเอทัวร์ในปี 2008 และปีแรกของเธอในแอลพีจีเอทัวร์ เธอชนะการแข่งขันรายการแรก คือรายการ LPGA Championship ทำให้เธอกลายเป็นผู้เล่นไต้หวันคนแรก ที่ชนะรายการเมเจอร์ในแอลพีจีเอทัวร์ และเป็นผู้เล่นที่อายุน้อยที่สุดที่ชนะรายการเมเจอร์นี้ (เป็นอันดับที่ 2 หากนับรวมรายการเมเจอร์ทั้ง 4 รายการ)
ในปี 2008 นี้เองทำให้เธอได้รับรางวัล LPGA Rookie of the Year (ผู้เล่นหน้าใหม่ยอดเยี่ยมแห่งปี)
และในปี 2009 เธอกลายเป็นผู้เล่นในแอลพีจีเอทัวร์ที่สามารถทำเงินรางวัลสะสมเกิน 2 ล้านเหรียญ ได้เร็วที่สุด โดยใช้เวลาเพียง 1 ปี, 1เดือน และ 13 วัน (32 รายการแข่งขัน) ทำลายสถิติของ พอลล่า ครีมเมอร์ ที่ทำไว้ 1 ปี, 4 เดือน, 16 วัน เมื่อปี 2006
ในปี 2010 เธอชนะการแข่งขันเมเจอร์แรกของปี คราฟท์ นาบิสโก แชมป์เปี้ยนชิพ และในปีเดียวกัน เธอยังชนะรายการเมเจอร์ วีเมนส์ บริติช โอเพ่น อีกรายการด้วย ทำให้เธอกลายเป็นผู้เล่นที่อายุน้อยที่สุด ที่ชนะรายการเมเจอร์ทั้ง 3 รายการ
ในปี 2011 เธอเริ่มต้นฤดูกาลด้วยการชนะรายการ ISPS Handa Women's Australian Open และ ANZ RACV Ladies Masters ซึ่งทั้งสองรายการนั้นจัดขึ้นที่ประเทศออสเตรเลีย และเป็นรายการแข่งขันของเลดี้ส์ยูโรเปี้ยนทัวร์ ทำให้ได้ขยับขึ้นเป็นนักกอล์ฟหญิงมือ 1 ของโลก คนล่าสุด เธอชนะอีกครั้งกับรายการแข่งขันแรกปีในแอลพีจีเอทัวร์ Honda LPGA Thailand
รายการแข่งขันที่เป็นรายการเมเจอร์ จะแสดงด้วย ตัวหนา
สายมิโตะ
สายมิโตะ () เป็นเส้นทางรถไฟให้บริการระหว่างสถานีโอะยะมะ จังหวัดโทะจิงิ กับสถานีโทะโมะเบะ จังหวัดอิบะระกิ ประเทศญี่ปุ่น มีระยะความยาวทั้งสิ้น 50.2 กิโลเมตร ดำเนินงานโดยบริษัทรถไฟญี่ปุ่นตะวันออก (JR East)
พระยาโบราณราชธานินทร์ (พร เดชะคุปต์)
พระยาโบราณราชธานินทร์ (พร เดชะคุปต์) (28 กุมภาพันธ์ พ.ศ. 2414 — 30 เมษายน พ.ศ. 2479) เป็นอดีตข้าราชการไทยสังกัดกระทรวงมหาดไทย ผู้ดำรงตำแหน่งเป็นสมุหเทศาภิบาลมณฑลกรุงเก่า มีชื่อเสียงจากความรอบรู้ในประวัติศาสตร์ไทยสมัยกรุงศรีอยุธยา และการเป็นผู้บุกเบิกการค้นคว้าทางโบราณคดีที่เกี่ยวข้องกับประวัติศาสตร์กรุงศรีอยุธยา
มหาอำมาตย์โท พระยาโบราณราชธานินทร์ สยามินทรภักดีพิริยพาหะ มีนามเดิมว่า พร เดชะคุปต์ เกิดเมื่อวันพุธที่ 28 กุมภาพันธ์ พ.ศ. 2414 ในรัชสมัยของพระบาทสมเด็จพระจุลจอมเกล้าเจ้าอยู่หัว ที่บ้านริมคลองบางกอกน้อย ธนบุรี โดยเป็นบุตรขุนฤทธิ์ดรุณเสรฐ (เดช เดชะคุปต์) สารวัตรใหญ่มหาดเล็กเวรฤทธิ์ กับ นางฤทธิ์ดรุณเสรฐ (ไผ่ สกุลเดิม กันตามะระ) มีพี่น้องร่วมบิดามารดาเดียวกัน 6 คน คือ ในวัยเด็ก พระยาโบราณราชธานินทร์ได้รับการศึกษาที่วัดยี่ส่าย ต่อมาบิดาได้ถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ระหว่างนี้ได้ศึกษาเล่าเรียนกับพระยาศรีสุนทรโวหาร และเมื่อมีการจัดการศึกษาสมัยใหม่อย่างตะวันตก บิดาจึงได้นำไปถวายตัวกับสมเด็จพระเจ้าบรมวงศ์เธอ กรมพระยาดำรงราชานุภาพ และได้เข้าเรียนที่โรงเรียนพระตำหนักสวนกุหลาบ ในพระบรมมหาราชวัง เมื่อสำเร็จการศึกษาจากโรงเรียนพระตำหนักสวนกุหลาบในปี พ.ศ. 2432 จึงได้เป็นครูช่วยสอนที่โรงเรียนพระตำหนักสวนกุหลาบจนกระทั่งได้เริ่มเข้ารับราชการในปีถัดมา
ในปี พ.ศ. 2440 พระยาโบราณราชธานินทร์ เมื่อครั้งยังมีบรรดาศักดิ์เป็นหลวงอนุรักษ์ภูเบศร ได้สมรสกับนางสาวจำเริญ (สกุลเดิม อินทุสุต) ธิดาพระเทพเยนทร์ (ถนอม อินทุสุต) กับนางนวม ที่กรุงเทพฯ มีบุตรธิดาด้วยกัน 5 คนคือ
นอกจากนี้พระยาโบราณราชธานินทร์ยังมีบุตรธิดากับภรรยาท่านอื่นอีก 11 คน คือปัจจุบันยังคงเหลือบุตรที่ยังชีวิตอยู่สองท่าน คือ นางสมบูรณ์ ทรรพมัทย์ และ รองศาสตราจารย์วรรณศิริ เดชะคุปต์
ตอมัช กุชต์ชัก
ตอมัช มีรอสวัฟ กุชต์ชัก ( ) เกิดเมื่อวันที่ 20 มีนาคม ค.ศ. 1982 เป็นนักฟุตบอลชาวโปแลนด์ เล่นในตำแหน่งผู้รักษาประตูให้กับสโมสรฟุตบอลแมนเชสเตอร์ยูไนเต็ด และฟุตบอลทีมชาติโปแลนด์
ในสื่อมวลชนไทยสะกดชื่อเขาว่า "โทมัสซ์ คุสซ์แซค" ซึ่งอ่านเสมือนเป็นภาษาอังกฤษ
สถาบันคุณวุฒิวิชาชีพ (องค์การมหาชน)
สถาบันคุณวุฒิวิชาชีพ (องค์การมหาชน) () หรือ สคช. เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสถาบันคุณวุฒิวิชาชีพ (องค์การมหาชน) พ.ศ. 2554 ซึ่งประกาศในราชกิจจานุเบกษา เมื่อวันที่ 30 มีนาคม พ.ศ. 2554 เพื่อพัฒนาและผลักดันระบบคุณวุฒิวิชาชีพของไทย ด้วยการจัดทำมาตรฐานอาชีพให้ได้มาตรฐานสากล กำหนดองค์กรเพื่อรับรองสมรรถนะบุคคล และเป็นศูนย์กลางข้อมูลเกี่ยวกับคุณวุฒิวิชาชีพแและมาตรฐานอาชีพ โดยมีเป้าหมายในการขับเคลื่อนประเทศไปสู่การเป็นเศรษฐกิจสังคมฐานความรู้ พัฒนากำลังคนของประเทศให้สอดคล้องกับความต้องการของตลาดงาน เพิ่มขีดความสามารถของทรัพยากรมนุษย์ และสร้างมูลค่าเพิ่มทางเศรษฐกิจของประเทศอย่างยั่งยืน
สถาบันคุณวุฒิวิชาชีพ (องค์การมหาชน) ได้ถูกจัดตั้งขึ้นโดยมีวัตถุประสงค์ดังนี้
สถาบันคุณวุฒิวิชาชีพ (องค์การมหาชน) เป็นหน่วยงานหลักที่ร่วมมือกับภาครัฐและเอกชนในการสนับสนุนการจัดทำมาตรฐานอาชีพในสาขาต่างๆ เพื่อให้มาตรฐานอาชีพที่จัดทำร่วมกันเป็นที่ยอมรับจากผู้มีส่วนได้ส่วนเสีย และเกิดการนำไปใช้จริง อีกทั้งยังมีภารกิจในการรับรองและประเมินองค์กรที่ทำหน้าที่รับรองสมรรถนะของบุคคล โดยทดสอบการประยุกต์ใช้ความรู้ ทักษะ และความสามารถในการประกอบอาชีพของบุคคล รวมถึงเทียบโอนคุณวุฒิวิชาชีพกับคุณวุฒิทางการศึกษา โดยอ้างอิงตามกรอบคุณวุฒิวิชาชีพ และเป็นศูนย์กลางข้อมูลเกี่ยวกับระบบคุณวุฒิวิชาชีพ และ มาตรฐานอาชีพ ของประเทศไทย
สถาบันคุณวุฒิวิชาชีพ (องค์การมหาชน) ได้จัดทำระบบฐานข้อมูลการให้บริการระบบคุณวุฒิวิชาชีพ ซึ่งเป็นระบบศูนย์กลางข้อมูลเกี่ยวกับระบบคุณวุฒิวิชาชีพ และมาตรฐานอาชีพของไทย ผ่านทางเว็บไซต์ tpqi-net.tpqi.go.th
จากการประเมินองค์การมหาชนของสำนักงาน ก.พ.ร. เมื่อปี พ.ศ. 2558 พบว่าสถาบันคุณวุฒิวิชาชีพ (องค์การมหาชน) เป็น 1 ใน 3 องค์การมหาชนที่ได้รับการประเมินในระดับควรพัฒนา
นีกอลา ซีกิช
นีกอลา ซีกิช () เกิดเมื่อวันที่ 25 กันยายน ค.ศ. 1980 เป็นนักฟุตบอลชาวเซอร์เบีย ปัจจุบันเล่นอยู่ในฟุตบอลลีกแชมเปียนชิปกับสโมสรฟุตบอลเบอร์มิงแฮมซิตี ในตำแหน่งกองหน้าตัวกลาง เขามีความสูง 2.02 ม. (6 ฟุต 7 นิ้วครึ่ง)
เนียร์เพลต์
เนียร์เพลต์ () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 16,000 คน เกิดขึ้นจากการควบรวมเนียร์เพลต์และซินต์-ฮุยเบรชต์ส-ลิลล์เข้าไว้ด้วยกันในปี ค.ศ. 1976 โดยมีคลองโบคอลต์-เฮเรนทอลส์ไหลผ่านใจกลางเมือง และมีแม่น้ำโดมเมลเป็นพรมแดนธรรมชาติระหว่างเนียร์เพลต์กับโอเวอร์เพลต์ จากนั้นก็ไหลผ่านเขตอนุรักษ์ธรรมชาติฮาเคเฟนบริเวณชายแดนประเทศเนเธอร์แลนด์
แจสมิน
แจสมิน () เป็นกลุ่มนักร้อง นักดนตรี แนวเพลง ป๊อปร็อก ประกอบด้วยสมาชิก 4 คน เป็นกลุ่มดนตรีในค่ายอาร์เอส
แจสมิน (Jeasmine) คือกลุ่มนักดนตรีร็อกน้องใหม่จากค่ายอาร์เอส ประกอบด้วย แจสมิน-นักร้องนำ แอ๊พ-เบส ต้ำ-กีต้าร์ เนม-กลอง ซึ่งเป็นวงดนตรีที่รวมตัวกันจากการมีนักดนตรี 3 คนก่อน แล้วจากนั้นมีอาจารย์คนหนึ่งได้แนะนำแจสมินมารู้จักกัน เลยได้มารวมตัวกันกลายเป็นวง แจสมิน(Jeasmine) โดยรวมตัวกันมาได้ประมาณ 4 ปี ซึ่งก่อนหน้านี้ วงร็อกน้องใหม่ที่มีความสามารถมากประสบการณ์ มีฝีมือบนถนนดนตรีสายร็อก ผ่านเวทีประกวดมามากมาย ซึ่งในขณะนี้วงแจสมินได้รับการตอบรับอย่างดี
แจสมินได้เปิดตัวซิงเกิลแรก คือ "ไม่ไหวก็ต้องทำ" ที่มีแนวเพลงที่มากกว่าป๊อปร็อกขึ้นไปอีก มีเนื้อหาที่ประชดประชัน และเจ็บ ซึ่งเพลงนี้ได้ใช้เวลาทำภายในเวลา 2 เดือน ซึ่งซิงเกิลเปิดตัวในครั้งนี้ได้รับการตอบรับเป็นอย่างดี และในเวลาถัดมาก็ได้ปล่อยซิงเกิลที่ 2 คือ "รักก็ไม่รัก ทิ้งก็ไม่ทิ้ง" มาให้ฟังกันทั่วประเทศ
โฟกชานี
โฟกชานี (; ; ) เป็นเมืองหลวงของวรันเชียเคาน์ตี ในประเทศโรมาเนีย ตั้งอยู่ทางตอนกลางค่อนไปทางตะวันออกของประเทศ ผลิตเหล้าองุ่น เมืองมีประชากรราว 101,854 คน (ข้อมูลปี ค.ศ. 2002)
วิทยาศาสตร์การประมง
วิทยาศาสตร์การประมง () เป็นสาขาวิชาว่าด้วยการจัดการและความเข้าใจด้านการประมง ซึ่งประกอบด้วยหลายสาขาวิชาทางวิทยาศาสตร์ที่เกี่ยวข้องกับวิชาด้านสมุทรศาสตร์ ชีววิทยาทางทะเล การอนุรักษ์ทางทะเล นิเวศวิทยา พลศาสตร์ประชากร เศรษฐศาสตร์ และการจัดการ หรือในสาขาใหม่ที่เกิดขึ้น อย่างเช่น เศรษฐศาสตร์เชิงชีววิทยา
วิทยาศาสตร์การประมง เป็นสาขาวิชาที่สอนในมหาวิทยาลัย ที่อาจเจาะจงเฉพาะในระดับปริญญาตรี ปริญญาโท หรือ ปริญญาเอก บางมหาวิทยาลัยมีภาควิชาวิทยาศาสตร์การประมงโดยเฉพาะ
วิทยาศาสตร์การประมง เริ่มมีมาราวปี ค.ศ. 1890 ในสาขาวิชาที่ผสมผสานระหว่างสาขาสัตววิทยากับสถิติ แต่ประยุกต์ในรูปแบบและการใช้งานใหม่
อิสริยะ อภิชัย
อิสริยะ อภิชัย มีชื่อจริงว่า เรวดี มาลัยศรี ชื่อเล่น เร เกิดวันที่ 12 มีนาคม 2513 ได้รับตำแหน่งมิสไทยแลนด์เวิลด์ ในปี พ.ศ. 2534 รวมทั้งตำแหน่งขวัญใจช่างภาพสื่อมวลชนในปีเดียวกันนี้ด้วย ได้เป็นตัวแทนสาวไทยไปประกวดมิสเวิลด์ ปี 1991 ที่ สหรัฐอเมริกา ภูมิลำเนาเดิมเป็นชาวอ่างทอง อำเภอวิเศษชัยชาญ และเคยศึกษาที่โรงเรียนอ่างทองปัทมโรจน์วิทยาคมนางเอกมิวสิควีดีโอเพลง กุหลาบแดง ของ ไก่ พรรณนิภา
รีมสต์
รีมสต์ () เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม มีประชากรประมาณ 16,000 คน ล้อมรอบไปด้วยโตงเงอเริน, ฮุเซิลต์, บิลเซิน และลานาเกิน ในมณฑลลิมเบิร์ก, บาซ็องฌ์ และอีสในมณฑลลีแยฌ และมาสทริชท์ในประเทศเนเธอร์แลนด์
บีทีอาร์-3
บีทีอาร์-3 (BTR-3) เป็นรถลำเลียงพลหุ้มเกราะแบบล้อยาง ขนาด 8×8 ล้อ ผลิตโดยบริษัท Kharkiv Morozov Machine Building Design Bureau (KMDB) จากประเทศยูเครน ได้รับการออกแบบโดยบริษัท ADCOM Manufacturing จากสหรัฐอาหรับเอมิเรตส์ ปัจจุบันมีประจำการอยู่ใน อาเซอร์ไบจาน ชาด คาซัคสถาน กองทัพพม่า สหรัฐอาหรับเอมิเรตส์ กองทัพบกไทย และไนจีเรีย
ตัวรถมีน้ำหนัก 16.4 ตัน บรรทุกพลขับ 3 นาย และลำเลียงพลอีก 6 นาย ใช้เครื่องยนต์ดีเซล Deutz AG ขนาด 326 แรงม้าของเยอรมนี สามารถวิ่งด้วยความเร็วสูงสุด 85 กิโลเมตรต่อชั่วโมง อาวุธหลักประกอบด้วยปืนใหญ่ขนาด 30 มม. และปืนกลขนาด 7.62 มม. รถลำเลียงพลบีทีอาร์-3 เป็นพาหนะสะเทินน้ำสะเทินบก สามารถลอยน้ำและขับเคลื่อนด้วยเครื่องพ่นน้ำที่ติดตั้งอยู่ด้านท้าย
ในน้ำ 8-10 กม./ชม. 
ในภูมิประเทศ 350 กม.
วิมานมังกร
และนักแสดงอีกมากมาย
เรื่องย่อ
ลัลล่า สาวสวยทายาทรุ่นที่ 6 ของตระกูลชุน กลับเมืองไทยหลังจากแม่พาไปซ่อนตัวที่แคนาดาเพราะพ่อถูกฆ่าตาย ลัลล่า ได้พบกับ พินธุ ชายหนุ่มที่คอยช่วยเหลือเธอให้รอดจากอุบัติเหตุหลายครั้ง ทั้งคู่ถูกชะตากัน จนกระทั่ง เสี่ยสาม ผู้เป็นอาพา ลัลล่า เข้ามากราบ อาม่า ความริษยาเกิดขึ้นทันทีเมื่อ จึงลิ้ม ได้พบกับ ลัลล่า พี่สาวต่างมารดาของเธอ
แต่เพิ่งย่างเข้าตระกูลไม่ทันไร ลัลล่า ก็เผชิญการแย่งชิงสมบัติจนเบื่อหน่ายจนคิดจะกลับแคนาดา ก่อนกลับ ลัลล่า ไปดำน้ำแต่อากาศในถังหมด พินธุ ก็มาช่วยไว้อีก ส่วนแม่ของ ลัลล่า ถูกปองร้ายเสียชีวิต เธอหมดสิ้นทุกอย่าง ยกเว้น พินธุ คนรักที่จริงใจกับเธอ พินธุ ขอเธอแต่งงาน ลัลล่า ตอบตกลงทันที และยังรับ ลมเพ ลมพัด สองเด็กน้อยกำพร้ามาเป็นลูกบุญธรรม ปี่โป้ย ญาติผู้น้องชอบ ลัลล่า จึงขอ เสี่ยสอง และ เสี่ยสี่ ชวนมาช่วยงาน ลัลล่า ตอบตกลงเพราะต้องการตามหากระดูกพ่อเพื่อมาทำพิธี แต่ ลัลล่า ก็เจออุบัติเหตุหวิดตายหลายครั้ง ซึ่งเธอพบเงื่อนงำการโกงในบริษัท ส่วน จึงลิ้ม ก็แอบใกล้ชิด พินธุ ทั้งๆที่มี เฮง คนขับรถเป็นสามีลับๆ
วันหนึ่งความจริงถูกเปิดเผยจนได้ว่า พินธุ คือมือปืนที่รับใช้ใครคนหนึ่งเพื่อปลิดชีวิต ลัลล่า แต่เพราะความรักเขาจึงลงมือไม่ได้ ลัลล่า เสียใจมากจึงขอหย่า แต่ พินธุ ไม่ยอม เขาสืบจนพบคนบงการคือ เสี่ยสาม แต่ ลัลล่า ไม่เชื่อ เพราะดูเป็นผู้ใหญ่ใจดี เสี่ยสาม ใช้ จึงลิ้ม ให้ทำลายครอบครัว ลัลล่า ขณะเดียวกัน ปานใจ เมียเก่าของ พินธุ ก็เข้ามาในชีวิต แต่แล้ว ลัลล่า ก็ตั้งท้อง พินธุ ทั้งดีใจทั้งขมขื่นเพราะ ลัลล่า ไม่ให้เข้าใกล้ เฮง เลยสบโอกาสขับรถชน ลัลล่า จนแท้ง
พินธุ สามารถกระชากหน้ากาก เสี่ยสาม ทำให้ทุกคนตะลึง แต่ ลัลล่า คิดว่า พินธุ ทำเพื่อโยนความผิด เธอตั้งท้องอีกครั้ง ในขณะที่ อาม่า จำได้ว่าในบรรดาลูกทั้งหมด เสี่ยสาม เป็นคนเดียวที่ไม่เคยกอด ด้าน จึงลิ้ม ถูกไล่ออกจากบ้านเพราะเรื่อง เฮง ทั้งคู่ลำบากแสนสาหัสเพราะ จึงลิ้ม ตั้งท้อง วันคลอด จึงลิ้ม ขโมยลูก ลัลล่า ไป พินธุ กับ ลัลล่า ออกตามหาและกลับมาเป็นกำลังใจกันอีกครั้ง ขณะที่ เสี่ยสาม ย้อนกลับมาเพื่อทำลายทุกคน พินธุ หาทางปกป้องคนรัก แต่ ลัลล่า ยังเชื่อมั่นในตัว เสี่ยสาม และ จึงลิ้ม จึงตกอยู่ในอันตราย...ลัลล่า จะสามารถคลายปริศนาฆาตกรรมในตระกูลได้หรือไม่ ต้องตามกันเอาเองในละคร
สถานีรถไฟปัตตานี
สถานีรถไฟปัตตานี เดิมชื่อสถานีรถไฟโคกโพธิ์ ตั้งอยู่ที่อำเภอโคกโพธิ์ จังหวัดปัตตานี นับเป็นสถานีรถไฟหลักของจังหวัดปัตตานี ปัจจุบันเป็นสถานีรถไฟระดับ 1 มีขบวนรถไฟทั้งขบวนรถโดยสารและขบวนรถสินค้าจอดรับส่งที่สถานีเฉลี่ยวันละประมาณ 20 ขบวน ซึ่งส่วนใหญ่เป็นขบวนรถที่มีต้นทาง/ปลายทาง จากสุไหงโก-ลก และ ยะลา ไปยัง ชุมทางหาดใหญ่/พัทลุง/นครศรีธรรมราช/สุราษฏร์ธานี และ กรุงเทพฯ นอกจากนี้ยังมีขบวนรถพิเศษทหารวิ่งขึ้นลงเพื่อความมั่นคงในบางโอกาสอีกด้วย
ปัจจุบันสถานีรถไฟปัตตานีได้สร้างอาคารสถานีรถไฟหลังใหม่ เป็นทรงเรือนไทยภาคกลางผสมผสานกับลวดลายวัฒนธรรมมาลายู ซึ่งถือเป็นสถานีรถไฟที่มีสถาปัตยกรรมที่มีเอกลักษณ์เฉพาะถิ่นที่สวยงามแห่งหนึ่งของประเทศไทย
โธ่!! นึกว่าโง่
Les Sous-doués เป็นภาพยนตร์ตลกภาษาฝรั่งเศสที่เขียนบทและกำกับโดย โคล้ด ซีดี้ ออกฉายในปี ค.ศ. 1980 นอกประเทศฝรั่งเศสรู้จักในชื่อ The Under-Gifted หรือ IQ=0 ฉายในประเทศไทยด้วยชื่อ โธ่!! นึกว่าโง่ หรือ ไอคิวซีโร่
เนื้อเรื่องกล่าวถึงกลุ่มนักศึกษามหาวิทยาลัยแห่งหนึ่ง ที่ต้องเตรียมการสอบเพื่อให้จบการศึกษาระดับปริญญาตรี แต่นักศึกษากลุ่มนี้ไม่มีใครตั้งใจอ่านหนังสือสอบ กลับใช้สารพัดวิธีการในการโกง ลอกข้อสอบ และแอบนำเฉลยเข้าห้องสอบ ถึงแม้นักศึกษากลุ่มนี้จะจบมาได้อย่างทุลักทุเล แต่เมื่อเวลาผ่านไปสิบปีทุกคนต่างก็ประสบความสำเร็จ มีความก้าวหน้าในอาชีพการงานกันทุกคน
ภาษาตั่ยเติ๊ก
ภาษาไตเติ๊ก จำนวนผู้พูดทั้งหมดไม่แน่นอน ใช้ในเมืองเติ๊ก ( ตอนนี้จัดเป็นส่วนหนึ่งของจังหวัดเซินลา ทางภาคตะวันตกเฉียงเหนือของประเทศเวียดนาม จัดอยู่ในตระกูลภาษาไท-กะได กลุ่มภาษากัม-ไท ใกล้เคียงกับ ภาษาไทแดง และภาษาไทขาว คนไตเติ๊กมีระบบอักษรส่วนตัว มีเสียงพยัญชนะ 22 เสียง สระ 13 เสียง วรรณยุกต์มี 6 เสียงสำหรับพยางค์เปิด และ 3 เสียงสำหรับพยางค์ปิด
ลักขณา อมิตรสูญ
ลักขณา อมิตรสูญ นามสกุลเดิมก่อนสมรส วัธนวงส์ศิริ เป็น นักแสดง นางแบบหญิงชาวไทย มีชื่อและนามสกุลจริงว่า ญริชฎา วัธนวงส์ศิริ ซึ่งเปลี่ยนภายหลัง เกิดเมื่อวันที่ 5 เมษายน พ.ศ. 2526
ลักขณา ประกวด มิสซูเปอร์โมเดล ปี 2000อุ้ม ลักขณาเป็นบุตรสาวคนโต มีน้องสาว 1 คน ชื่อว่า หรรษา จึงวิวัฒนวงศ์ หรือนิวเคลียร์ เป็นนักแสดงเช่นกันและเป็นอดีตนักร้องจากวง G20 และน้องชายอีก 1 คน ชื่อ ณัฐวัฒน์ จึงวิวัฒนวงศ์ หรือจูเนียร์ ชีวิตส่วนตัวคบหาดูใจกับบอล กฤษณะ อมิตรสูญ แฟนหนุ่มนอกวงการ
ปัจจุบันเธอสมรสกับ บอล กฤษณะ อมิตรสูญ แฟนหนุ่มนอกวงการ และเธอกำลังตั้งครรภ์ และเธอก็มีบุตรสาวบุญธรรมที่เกิดกับแฟนหนุ่มด้วยกัน 1 คน มีชื่อว่าน้องการ์ตูนig. ส่วนตัวของ อุ้ม ลักขณา
ไหมไทย หัวใจศิลป์
ไหมไทย หัวใจศิลป์(ใจตะวัน) หรือในอดีตที่อยู่วงหมอลำ เสียงอิสาน คือ ไหมไทย อุไรพร ซึ่งมีคู่หู ลูกแพร อุไรพร วันนี้ไหมไทยแยกตัวออกมาจากวง เสียงอิสาน และเพลงแรกของเขา คือ หยุดเสียใจเถิดน้อง และยังเป็นเพลงที่สร้างชื่อให้เขาด้วย และเพลงที่สร้างชื่อเสียงให้อีกมากมาย เช่น รักสาวนครสวรรค์, แพ้รบสนามรัก, ลารักกลับแนวรบ, เห็นเธอที่เยอรมัน,บักสิเด๋อ และเป็นเวลา 15 ปีที่ไหมไทย อุไรพรได้อยู่วงเสียงอิสาน และได้ออกมาตั้งวงดนตรีของตัวเอง รับงานแสดงเอง ซึ่งต้องต่อสู้ฝ่าฟันกันพอสมควร และได้เข้ามาออกผลงานอัลบั้มกับค่าย แกรมมี่โกลด์ กับผลงานอัลบั้ม บ่าวพันธุ์พื้นเมือง โดยมีคณะหมอลำของตัวเองชื่อว่า คณะพระเอกใหญ่ ไหมไทย ใจตะวัน
ไหมไทย หัวใจศิลป์ มีชื่อจริงว่า มนต์ชัย รักษาชาติ เป็นบุตรของมี และจูม รักษาชาติ มีภูมิลำเนาเดิมอยู่ที่บ้านดอนสั้น ตำบลดอนมัน อำเภอประทาย จังหวัดนครราชสีมา ปัจจุบันเขาอาศัยอยู่ที่บ้านหัวแฮด ตำบลธัญญา อำเภอกมลาไสย จังหวัดกาฬสินธุ์
ไหมไทย เคยสมรสกับ มณีจันทร์ คำมูล มีบุตรหนึ่งคน และลงเอยด้วยการหย่าร้าง ต่อมาได้จดทะเบียนสมรสกับ วราพร เมืองนะศรี แต่หลังจากอยู่ด้วยกันเพียงสองปี วราพรก็เสียชีวิตลง ปัจจุบัน ไหมไทย สมรสกับ จันทร์นภา อินทร์โสภา ซึ่งขณะนั้นเธอเป็นนักเรียนชั้นมัธยมศึกษาปีที่ 4 อายุ 16 ปี ซึ่งมีอายุห่างกับเขา 28 ปี เมื่อช่วงต้นปี พ.ศ. 2555 ด้วยเธอมีใบหน้าละม้ายคล้ายคลึงกับภรรยาคนที่สองที่เสียชีวิตไป
วันที่ 1 กุมภาพันธ์ พ.ศ. 2556 เมื่อเวลา 1.00 น. พ.ต.ท. พงษ์สวัส วงศ์วาน หน.ชุดปฏิบัติการพิเศษ สภ.เมืองพัทยา จ.ชลบุรี พร้อมด้วยกำลังเจ้าหน้าที่ตำรวจ และ นายเกียรติคุณ ทักษิณนุกูลวงศ์ MP. ของบริษัท อิพาเท้นท์ จำกัด เข้าทำการควบคุมตัวนายมนต์ชัย รักษาชาติ หรือ "ไหมไทย ใจตะวัน" นักร้องลูกทุ่งหมอลำชื่อดัง ขณะที่เจ้าตัวกำลังเล่นแสดงคอนเสิร์ต อยู่ที่ลานคอนเสิร์ตถนนพัทยาสาย ก่อนควบคุมตัวไปทำการสอบสวนยัง สภ.เมืองพัทยาเนื่องจากได้นำเพลงไปร้องโดยละเมิดลิขสิทธิ์เนื่องจากตนหมดสัญญาจากแกรมมี่โกลด์แล้ว เมื่อวันที่ 16 มกราคม พ.ศ. 2556 แต่มีการประกันตัวออกมาแล้วโดยไหมไทยพูดว่า "ต้องขอโทษด้วยเนื่องจากตนเองรู้เท่าไม่ถึงการณ์"ชุดที่ 1 หัวใจยอมให้ตั่ว (2556)
ชุดที่ 2 คนเก่ายังบ่ไป คนใหม่กะมาแทน (2557)
เพลงอัลบั้ม ชุด คอหมอลำ
เพลงอัลบั้ม ชุด นักสู้เลือดอีสาน
อัลบั้ม สองสิงห์คะนองลำ
อัลบั้ม รวมใจทุกคู่ แด่...ครูสลา
อัลบั้ม น้องๆร้องเพลงพี่ไมค์ ชุดที่ 1
อัลบั้ม น้องๆร้องเพลงพี่ไมค์ ชุดที่ 2
อัลบั้มพิเศษ ตามฮอยอีสาน ชุดที่ 1-2
สเตฟานี แม็กแมน
สเตฟานี แม็กแมน เลเวสก์ (Stephanie McMahon Levesque) หรือ สเตฟานี แม็กแมน (Stephanie McMahon) เกิดวันที่ 24 กันยายน ค.ศ. 1976 นักธุรกิจ, ผู้จัดการส่วนตัว, นักมวยปล้ำอาชีพหญิงชาวอเมริกัน เจ้าของผู้ถือหุ้นส่วนน้อย และหัวหน้ายี่ห้อเจ้าหน้าที่ของWWE อดีตผู้จัดการทั่วไปของสแมคดาวน์, และอดีตผู้บริหารสมาคม WWE เป็นลูกสาวของประธานและ CEO ของ WWE วินซ์ แม็กแมน, อดีต CEO/ผู้สมัครวุฒิสภาสหรัฐอเมริกา ลินดา แม็กแมน, น้องสาวของเชน แม็กแมน ภรรยาของทริปเปิลเอช
นีวเวอร์แกร์เกิน
นีวเวอร์แกร์เกิน () เป็นเทศบาลในมณฑลลิมเบิร์กของประเทศเบลเยียม ด้วยประชากรประมาณ 6,600 คน ภายในพื้นที่ 2,237 เฮกตาร์ จึงทำให้นีวเวอร์แกร์เกินเป็นหนึ่งในเทศบาลที่เล็กที่สุดของมณฑลลิมเบิร์ก เมืองที่อยู่รอบนีวเวอร์แกร์เกินได้แก่ เคตแบ็ตส์ในมณฑลเฟลมิชบราบันต์ทางตะวันตก, แฮร์ก-เดอ-สตัดในทางเหนือ, ฮัสเซิลต์ทางตะวันออกเฉียงเหนือ, อัลเกินทางตะวันออก และซินต์-เตรยเดินทางใต้
เกาหลีภายใต้การปกครองของญี่ปุ่น
เกาหลีภายใต้การปกครองของมหาจักรวรรดิญี่ปุ่น หรือ เกาหลีของญี่ปุ่น หมายถึงช่วงเวลาที่แผ่นดินเกาหลีที่มีสถานะเป็นอาณานิคมของจักรวรรดิญี่ปุ่นภายหลังการลงนามในสนธิสัญญาผนวกดินแดนญี่ปุ่น-เกาหลี ในปีค.ศ. 1910 และเป็นช่วงเวลาที่ระบอบกษัตริย์ถูกล้มล้างจากอำนาจทั้งปวง จักรพรรดิแห่งญี่ปุ่นมีสถานะเป็นพระประมุขแห่งเกาหลี และทรงตั้งรัฐบาลข้าหลวงใหญ่ขึ้นมาปกครองเกาหลี ซึ่งโดยส่วนมากจะให้ผู้บัญชากองทัพญี่ปุ่นในเกาหลีดำรงตำแหน่งนี้
ญี่ปุ่นยึดพอร์ตอาเธอร์ได้ในที่สุดในพ.ศ. 2448 (ค.ศ. 1905)การชนะสงครามกับรัสเซียในครั้งนี้ ทำให้ญี่ปุ่นเป็นเจ้าแห่งเอเชียตะวันออก และสามารถขอการสนับสนุนจากชาติตะวันตกในการยึดครองเกาหลีได้ เช่น สหรัฐอเมริกายินยอมให้ญี่ปุ่นแผ่อิทธิพลสู่เกาหลีในข้อตกลงทาฟต์-คะสึระ จนบังคับเกาหลีลงนามใน สนธิสัญญาอึลซา ให้เกาหลีตกเป็นรัฐในอารักขาของจักรวรรดิญี่ปุ่น โดยมีเพียงรัฐมนตรีเกาหลีบางคนเท่านั้นที่ลงนามยอมรับ แต่ตัวจักรพรรดิควางมูเองมิได้ทรงลงนามด้วย แต่อย่างไรก็ตาม เกาหลีก็ได้หมดสภาพในการติดต่อสัมพันธ์กับต้างประเทศ และการค้ากับต่างประเทศผ่านท่าเรือทุกแห่งญี่ปุ่นจะเข้าควบคุมดูแล รวมทั้งเข้ายึดครองระบบขนส่งและสื่อสารทั้งหมดของประเทศ
แต่จักรพรรดิควางมูก็ยังไม่ทรงหมดความหวัง โดยแอบส่งทูตไปยังการประชุมอนุสัญญากรุงเฮกในปีพ.ศ. 2450 (ค.ศ. 1907) เพื่อเรียกร้องความยุติธรรมจากการกระทำของญี่ปุ่นในสภาโลก แต่บรรดามหาอำนาจทั้งหลายไม่ยอมรับเกาหลีเป็นรัฐเอกราช และไม่ยอมให้ผู้แทนเกาหลีเข้าร่วมการประชุม เมื่อญี่ปุ่นทราบเหตุการณ์จึงกล่าวโทษเกาหลีว่าละเมิดข้อสัญญาในสนธิสัญญาอึลซา จึงบังคับให้เกาหลีทำสนธิสัญญาญี่ปุ่น-เกาหลีฉบับที่ 3 ในปี พ.ศ. 2450 (ค.ศ. 1907) และให้จักรพรรดิควางมูสละบัลลังก์ให้พระโอรสขึ้นครองราชย์เป็นจักรพรรดิยุงฮึย ชาวญี่ปุ่นได้เข้าเป็นผู้บริหารประเทศ จักรพรรดิควางมูสิ้นพระชนม์ในปีเดียวกัน
จนในพ.ศ. 2453 (ค.ศ. 1910) การลงนามในสนธิสัญญาผนวกดินแดนญี่ปุ่น-เกาหลี ทำให้ญี่ปุ่นเข้ายึดครองเกาหลีอย่างสมบูรณ์ ในสนธิสัญญามีตราตั้งพระราชลัญจกร แต่ไม่มีพระนามของจักรพรรดิยุงฮึย กลับมีลายมือชื่อของลีวานยง นายกรัฐมนตรีเกาหลีแทน ดังนั้นตลอดเวลาและหลังการยึดครองของญี่ปุ่น จึงมีคำถามโดยเฉพาะกับชาวเกาหลีว่าสนธิสัญญาฉบับนี้มีความถูกต้องมากเพียงใด ซึ่งแน่นอนว่าชาวเกาหลีในปัจจุบันจะต้องไม่ยอมรับสัญญาฉบับนี้ และประกาศให้สัญญาฉบับนี้เป็นโมฆะในพ.ศ. 2548 แต่ไม่ว่าจะอย่างไรก็ตาม เกาหลีก็ตกเป็นอาณานิคมของญี่ปุ่นไป 30 กว่าปี จนกระทั่งญี่ปุ่นแพ้สงครามโลกครั้งที่สอง เกาหลีจึงถูกแบ่งเป็นเหนือและใต้
ดอกส้มสีทอง
ดอกส้มสีทอง เป็นละครสะท้อนสังคมที่ออกฉายทาง สถานีวิทยุโทรทัศน์ไทยทีวีสีช่อง 3 โดยเป็นภาคต่อจากละครเรื่องมงกุฎดอกส้ม ละครพัฒนาจากบทประพันธ์ในชื่อเดียวกันเรื่อง ดอกส้มสีทอง บทประพันธ์ของ ถ่ายเถา สุจริตกุล สำหรับละครในตอนจบของเรื่อง เฉพาะในเขตกรุงเทพฯ และปริมณฑล กลุ่มคนดูอายุ 15-44 ปี วัดเรตติ้งได้ 24.7
เมื่อออกฉาย กระแสของละครเรื่องนี้ได้ก่อให้เกิดเป็นการวิพากษ์วิจารณ์ในสังคมอย่างกว้างขวาง โดยมีผู้ต้องการให้เปลี่ยนเนื้อหา โดยเรียกร้องผ่านไปยังกระทรวงวัฒนธรรม เนื่องจากมองว่าตัวละครเอก คือ เรยา มีพฤติกรรมชอบแย่งสามีคนอื่นและมีฉากเพศสัมพันธ์มากเกินไป ไม่เหมาะสมกับเด็กและเยาวชน แต่ทางผู้จัดอ้างว่าไม่สามารถเปลี่ยนเนื้อหาได้ ซึ่งละครเรื่องนี้ได้ถูกจัดเรตให้เป็น น.13+ ต่อมาได้ถูกเปลี่ยนให้เป็นเรต น.18+ ในที่สุดหลังการถกกับ นายองอาจ คล้ามไพบูลย์ รัฐมนตรีประจำสำนักนายกรัฐมนตรี ที่ดูแลสื่อมวลชนภายในประเทศ ได้ข้อสรุปว่า จะตัดบางฉากที่ไม่เหมาะสมออก
เจฟ จาเรต
เจฟฟรีย์ ลีโอนาร์ด จาเรตต์ (Jeffrey Leonard Jarrett) หรือที่รู้จักกันดีในนาม เจฟ จาเรต (Jeff Jarrett) เกิดวันที่ อดีตนักมวยปล้ำอาชีพชาวอเมริกัน ของเวิลด์แชมเปี้ยนชิพเรสต์ลิง (WCW) และเวิลด์ไวด์เรสต์ลิงเฟดดิเรชั่น (WWF ,หรือ WWE ในปัจจุบัน) และเป็นผู้ก่อตั้งสมาคมมวยปล้ำโกเบิล ฟอร์ซ เรสต์ลิง (GFW) (หรือชื่อเดิม โทเทิลนอนสต็อปแอคเชินเรสต์ลิง(TNA)) มาพร้อมกับคุณพ่อของเขา เจอร์รี จาเรต ต่อมา ดิคซี คาร์เตอร์ ได้มาซื้อกิจการมวยปล้ำอาชีพของTNA ทำให้จาเรตได้มาเป็นนักมวยปล้ำอยู่TNA ต่อมาได้เปลี่ยนชื่อสมาคมเป็นGFW
ในช่วงปี 2014-2017 เขาเป็นผู้ก่อตั้งสมาคม โกเบิล ฟอร์ซ เรสต์ลิง ดั้งเดิม ในปี 2015 เข้าถูกบรรจุเข้าสู่หอเกียรติยศทีเอ็นเอ ในปี 2017 เขาขายบริษัทให้กับImpact Wrestling ซึ่งต่อมาได้รีแบรนด์เป็นชื่อเดียวกับ GFW และเขากลับมาดำรงตำแหน่ง ผู้อำนวยการผลิต และประธานกรรมการเจ้าหน้าที่ฝ่ายครีเอทีฟของGFW
จาเรตเป็นนักมวยปล้ำรุ่นที่สาม เขาครองแชมป์ทั้งหมดในตลอดอาชีพถึง 77 แชมป์ ,เขาเป็นอดีตแชมป์โลก NWA 6 สมัย ,แชมป์โลก WCW 4 สมัย และแชมป์เมก้า AAA 1 สมัย ในสมัยอยู่สมาคมเวิลด์ไวด์เรสต์ลิงเฟดดิเรชั่น เขาเคยครองแชมป์อินเตอร์คอนติเนนทัล 4 สมัย และเป็น 1 ใน 4 นักมวยปล้ำที่ครองแชมป์ทั้งแชมป์อินเตอร์คอนติเนนทัล และแชมป์ยุโรป พร้อมกัน เขาเป็นผู้ชนะในคิงออฟเดอะเมาน์เทน 3 สมัย เพียงคนเดียว และเป็นผู้ชนะในแมทช์ทัวร์นาเมนต์ Rey de Reyes ของAAA ทำให้เขาเป็นนักมวยปล้ำคนเดียวที่ชนะทั้งคิงออฟเดอะเมาน์เทน และ Rey de Reyes
ในปี 2018 จาเรตได้รับการเสนอชื่อเข้าสู่หอเกียรติยศดับเบิลยูดับเบิลยูอี
ซามัว โจ
นิวย์โฟเลา โจเอล ซีนัว (Nuufolau Joel Seanoa) เกิด 17 มีนาคม ค.ศ. 1979 เป็นนักมวยปล้ำอาชีพชาวอเมริกันที่รู้จักกันในนาม ซามัว โจ (Samoa Joe) อดีตสังกัดโทเทิลนอนสต็อปแอคเชินเรสต์ลิง(TNA), ริงออฟออเนอร์(ROH) และสมาคมอิสระอื่น ๆ เคยได้แชมป์โลก TNA และแชมป์โลก ROHมาแล้ว และยังกวาดแชมป์กับรางวัลอื่น ๆมากมาย ปี ค.ศ. 2015 ได้เซ็นสัญญาปล้ำฟูลไทม์ให้กับWWE เปิดตัวใน ใน ได้เป็นผู้ชนะรางวัล Dusty Rhodes Tag Team Classic ร่วมกับ ฟิน บาเลอร์ ต่อมาเขาก็ได้คว้าแชมป์ NXTถึง 2 สมัยเป็นคนแรกในประวัติศาสตร์ NXT ปี ค.ศ. 2017 เขาได้ขึ้นค่ายหลักของ WWE โดยสังกัดค่ายรอว์
เทวดาท่าจะบ๊องส์
เทวดาท่าจะบ๊องส์ () เป็นภาพยนตร์ที่ออกฉายในปี พ.ศ. 2523 เขียนบทและกำกับโดยเจมี อูอิส ผู้กำกับชาวแอฟริกาใต้ ถ่ายทำในแอฟริกาใต้และบอตสวานา เป็นเรื่องราวเกี่ยวกับ ซี (Xi) คนป่าบุชเม็นแห่งทะเลทรายกาลาฮารี (รับบทโดย นิเชา บุชเม็นชาวนามิเบีย) ที่เคยอยู่กับวิถีธรรมชาติ และต้องมาพบกับวัฒนธรรมจากโลกภายนอกเป็นครั้งแรก ภาพยนตร์เรื่องนี้ประสบความสำเร็จเป็นอย่างสูง จนมีการสร้างภาคต่อมาอีก 4 ภาค ภาคต่อภาคแรกสร้างโดยเจมี อูอิส ส่วนอีกสามภาคต่อมาเป็นภาพยนตร์ตลกต้นทุนต่ำ พากย์ภาษากวางตุ้ง สร้างโดยผู้สร้างภาพยนตร์จากฮ่องกง
ภาพยนตร์กล่าวถึงคนป่าเผ่าบุชเม็นที่ใช้ชีวิตอย่างสงบอยู่ในดินแดนห่างไกลอารยธรรม กลางทะเลทรายกาลาฮารี วันหนึ่งเกิดมีขวดน้ำอัดลมโคคาโคลาใบหนึ่งถูกทิ้งลงมาจากเครื่องบินที่บินผ่านทะเลทราย นิเชาเก็บขวดเปล่าตกมาจากฟ้าได้และนำกลับบ้านโดยเข้าใจว่าเป็นของขวัญจากพระเจ้า นับตั้งแต่นั้นมาทุกคนในหมู่บ้านก็เปลี่ยนไป เริ่มจากการมีทรัพย์สิน จากวิถีชีวิตดั้งเดิมที่มีแต่การแบ่งปัน ก็เริ่มมีการอิจฉาริษยา การทะเลาะเบาะแว้ง ความโกรธเคือง ความรุนแรง ซีตัดสินใจว่าขวดเปล่าใบนั้นเป็นสิ่งชั่วร้ายที่นำความขัดแย้งมาสู่หมู่บ้านของเขา จึงอาสาจะเดินทางไปสุดขอบโลกเพื่อนำของขวัญนั้นกลับไปคืนพระเจ้า
ภาพยนตร์นำเสนอการเดินทางของซี และพบกับอารยธรรมตะวันตกเป็นครั้งแรก โดยเสนอผ่านมุมมองใสซื่อบริสุทธิ์ของซี
ไกรวิทย์ พุ่มสุโข
ไกรวิทย์ พุ่มสุโข (ชื่อเล่น: ต้อม) อดีตนักแสดง, นักร้อง และพิธีกรชาวไทย เกิดเมื่อปี พ.ศ. 2509 ที่กรุงเทพมหานคร เป็นลูกชายคนที่ 2 ในบรรดาพี่น้องทั้งหมดที่เป็นผู้ชาย 4 คน ของ นายโกมล และนางบรรลุ พุ่มสุโข
ไกรวิทย์มีความชื่นชอบในดนตรีและการร้องเพลงมาตั้งแต่ยังเด็ก โดยมีนักร้องที่ชื่นชอบและถือเป็นแบบอย่างคือ นันทิดา แก้วบัวสาย โดยฝึกหัดเล่นดนตรีเมื่อเรียนอยู่มัธยมศึกษาปีที่ 3
ต่อมาได้เข้าประกวดร้องเพลงกับทางสยามกลการ และเข้าประกวดร้องเพลงอีกกับทางคลื่นวิทยุ 98.5 FM จึงทำให้ได้รู้จักกับ ปาริชาติ บริสุทธิ์ นักแสดงผู้เป็นภริยาของเพิ่มพล เชยอรุณ อดีตผู้กำกับภาพยนตร์ชื่อดัง จึงถูกชักชวนให้เล่นละครโทรทัศน์ทางช่อง 3 ในบทตัวร้ายซึ่งเป็นตัวประกอบ
ต่อมาได้ออกอัลบั้มเพลงของตัวเองเมื่อต้นปี พ.ศ. 2531 ชื่อชุด "มันอยู่ที่ใจ" โดยที่ขณะนั้นยังมีสถานะเป็นพนักงานฝ่ายต่างประเทศของธนาคารกสิกรไทย สาขาสำนักงานใหญ่ อยู่ด้วย
จากนั้นจึงได้มีผลงานภาพยนตร์และละครตามมาอีกหลายเรื่องในฐานะตัวประกอบ เช่น "เทวดาตกสวรรค์" ในปี พ.ศ. 2532, "รักในรอยแค้น" ในปี พ.ศ. 2535, "มงกุฎดอกส้ม" ในปี พ.ศ. 2539 และมีผลงานเป็นพิธีกรรายการโทรทัศน์ เช่น "ท็อปเท็น" ทางช่อง 9 และ"วิก 07" ทางช่อง 7 เป็นต้น
ปัจจุบัน ได้เลิกราจากวงการบันเทิงโดยหันไปเป็นช่างแต่งทรงผมที่มีชื่อเสียงคนหนึ่ง ชีวิตส่วนตัว จบการศึกษาจากคณะเศรษฐศาสตร์และบริหารธุรกิจ มหาวิทยาลัยเกษตรศาสตร์ (ในขณะนั้นยังไม่ได้แยกคณะออกจากกัน) และมีน้องชายคนหนึ่งที่เป็นนักร้องในสังกัดเอสพี ศุภมิตร คือ กิตติพันธ์ พุ่มสุโข